title: Dorotea (nimi)

text:
Dorotea tai Dorothea ( on naisen etunimi, kreikkalaisen Dorotheos-nimen () naispuolinen vastine. Nimi johtuu kreikan kielen sanoista, jotka merkitsevät "Jumalan lahjaa". Nimi on ollut myös ainakin kolmella pyhimyksellä,
joista kaksi on varhaiskristillisiä marttyreja, kolmas taas 1300-luvulla elänyt Dorothea Montaulainen, jota on pidetty Preussin suojeluspyhimyksenä.


title: Dorotea (nimi)

text:
Suomessa nimi Dorotea on Väestörekisterikeskuksen tietojen mukaan annettu helmikuuhun 2017 mennessä 278 ja Dorothea 401 henkilölle. Nimen varhainen suomalainen muoto on ollut Toroteija, mutta nykyisin Suomessa ei ole yhtään sen nimistä henkilöä. Dorotean nimipäivä on suomenruotsalaisen kalenterin mukaan 6. helmikuuta. Nimen loppuosan suomenkielisiä mukaelmia ovat Teija ja
Tea, joiden nimipäivä on suomenkielisen kalenterin mukaan samana päivänä.


title: Sovetskaja Rossija (lehti)

text: Sovetskaja Rossija () on poliittinen venäläinen sanomalehti. Se säilytti nimensä Neuvostoliiton hajoamisesta huolimatta ja pitää itseään nykyisin riippumattomana sanomalehtenä. Nykyinen päätoimittaja on Valentin Chikin.


title: Sovetskaja Rossija (lehti)

text: "Sovetskaja Rossija" alkoi ilmestyä 1. heinäkuuta 1956. Vuoden 1974 alusta siitä tuli korkeimman neuvoston, ministerineuvoston ja Venäjän SFNT:n virallinen äänenkannattaja. Lehti ilmestyi kuusi kertaa viikossa. Vuonna 1975 sen levikki oli 2 700 000. Vuonna 2007 levikki oli enää 300 000, ja lehti ilmestyi kolmesti viikossa.


title: Snarl (Transformers)

text: Snarl on "Transformers"-universumissa esiintyvä Autobotti.


title: Snarl (Transformers)

text: Sarjassa "The Transformers" Snarl on yksi kahdesta uudesta Dinobotista, jotka Wheeljack rakensi alkuperäisten Dinobottien: Grimlockin, Slagin ja Sludgen tueksi. Snarlin ohella toinen uusi Dinobotti oli Swoop, joka muuntautuu "Pteranodoniksi".


title: Snarl (Transformers)

text: Animaatiosarjassa "" Snarl on sudeksi muuntautuva Viidakkoplaneetan asukas. Hän opettajansa oli monien muidenkin opettajana toiminut rauhantahtoinen Backstop. Snarl ja Backstop olivat harvoja, jotka vastustivat planeetan johtajan, Scourgen tyranniaa. Siksi he liittoutuivat planeetalle lähetetyn Autobotti Overhaulin kanssa.


title: Snarl (Transformers)

text: Kun Autobotit lopulta saivat Viidakkoplaneetan cyberplaneetta-avaimen haltuunsa, Snarl liittyi Autobotteihin ja osallistui muiden avainten etsintään.


title: Snarl (Transformers)

text: Sarjassa "" Snarl esiintyy "Triceratopsiksi" muuntautuvana Dinobottina. Mutta kun Constructicon Scrapper oli antanut Snarlille tämän nimen, hän sanoi harkinneensa tälle aluksi nimeä Slag.


title: Snarl (Transformers)

text: Videopelissä "" Snarl oli yksi Salamannopean Iskukoalition () jäsen, jotka Shockwave muunsi avaruussillan kautta esihistoriallisesta Maasta kerätyillä tiedoilla Dinoboteiksi.


title: Snarl (Transformers)

text: Snarlilla ei ole kuitenkaan mahdollista pelata.


title: Snarl (Transformers)

text: Snarl on elokuvaan "Transformers – Tuhon aikakausi" pohjautuvien lelujen mukaan yksi Dinoboteista ja muuntautuu "Stegosaurukseksi". Slashin ja Slogin tavoin häntä ei kuitenkaan nähdä itse elokuvassa.


title: Dorothea Caesarealainen

text: Pyhä Dorothea Caesarealainen (, ) oli varhaiskristillinen marttyyrineitsyt, joka kirkollisen perimätiedon mukaan teloitettiin Kappadokian Caesareassa noin vuonna 311. Hänen todellisesta historiallisesta olemassaolostaan tai teoistaan ei ole juuri nimeksikään luotettavaa tietoa. Hänet luetaan Diokletianuksen vainoissa surmattujen marttyrien joukkoon, vaikka hän kuolikin vasta Diokletianuksen luovuttua vallasta. Häntä ei pidä sekoittaa toiseen 300-luvun pyhimykseen, Dorothea Aleksandrialaiseen.


title: Dorothea Caesarealainen

text: Dorothea ja Theophilus mainitaan roomalaisessa martyrologiassa Kappadokian Caesarean marttyreinä, ja hänen muistopäivänsä on 6. helmikuuta. Häntä pidetään siis virallisesti pyhimyksenä, mutta koska hänestä ei ole juuri muuta kuin tietoa kuin legendat, hän ei ole enää vuoden 1969 jälkeen ollut mukana katolisen kirkon pyhimyskalenterissa.


title: Dorothea Caesarealainen

text: Varhaisin lähde, jossa Dorothea mainitaan, on "Martyrologium Hieronymianum". Siinä hänestä mainitaan vain kolme seikkaa: marttyyrikuoleman päivämäärä ja paikka sekä hänen ja Theophiluksen nimet.


title: Dorothea Caesarealainen

text: Dorothean kultti levisi keskiajalla Euroopassa laajalle. Häntä kunnioitettiin Euroopassa 600-luvulta lähtien. Ruotsissa häntä pidettiin keskiajan lopulla 15. jäsenenä neljäntoista pyhän auttajan joukossa, ja taiteessa hän esiintyy yhdessä Pyhän Barbaran, Katariina Aleksandrialaisen ja Margareta Antiokialaisen kanssa, joiden kanssa hän muodostaa "pääneitsyinä" () tunnetun neljän naispyhimyksen ryhmän.


title: Dorothea Caesarealainen

text: Philip Massingerin ja Thomas Dekkerin vuonna 1622 julkaistu näytelmä "The Virgin Martyr" perustuu Dorothea Caesarealaisen elämään ja marttyyrikuolemaan.


title: Dorothea Caesarealainen

text: Dorothea Caesarealaisen mukaan on nimetty "Pyhän Dorothean sisarten kongregaatio", nunnien yhteisö, joka harjoittaa opetustoimintaa sekä kukkien viljelyä.


title: Dorothea Caesarealainen

text: Dorothea syntyi aikana, jolloin kristittyjä vainottiin. Legendan mukaan hän vihasi epäjumalien kuvien palvontaa, ja niinpä hän pyysi isäänsä, äitiään ja sisariaan Christineä ja Celestineä hylkäämään omistamansa kuvat. Niin he tekivätkin, ja pakenivat Kappadokiaan, Caesarean kaupunkiin, jossa he lähettivät Dorothean kouluun. Pian sen jälkeen hänet kastoi piispa Appollinarius, joka antoi hänelle nimen Dorothea, ja hän täyttyi Pyhällä Hengellä ja tuli kaikkia muita seudun nuoria naisia kauniimmaksi.


title: Alvin C. York

text: Alvin Cullum York (13. joulukuuta 1887 Pall Mall, Tennessee – 2. syyskuuta 1964 Nashville, Tennessee) oli ensimmäiseen maailmansotaan osallistunut yhdysvaltalainen kersantti, joka muistetaan legendaarisena sotasankarina hänen tapettuaan ja otettuaan yksinään vangiksi suuren joukon saksalaisia sotilaita yksittäisellä partioretkellä 8. lokakuuta 1918. Hänestä kertoo vuonna 1941 tehty elokuva "Kersantti York".


title: Alvin C. York

text: York oli alkuperäiseltä ammatiltaan seppä. Hän varttui köyhyydessä ja oppi hyvät ampumataitonsa metsästäessään ruokaa perheelleen. Vuonna 1911 hän koki uskonnollisen kääntymyksen ja ryhtyi paikallisen herätysliikkeen maallikkosaarnaajaksi. Kyseinen lahko oli pasifistinen ja myös Yorkista tuli tämän jälkeen pasifisti. Yhdysvaltain liityttyä ensimmäiseen maailmansotaan hän yritti kieltäytyä aseista, mutta kutsunnoissa hänet määrättiin astumaan 82. jalkaväkidivisioonan 328. rykmenttiin. Koulutusvaiheen aikana pataljoonan komentaja sai hänet vakuuttumaan siitä, ettei asepalvelus ollutkaan ristiriidassa hänen uskonsa kanssa.


title: Alvin C. York

text: Lokakuussa 1918 York osallistui länsirintamalla Ranskassa Meusen-Argonnen taisteluun. Hän kuului alkujaan 17 miehen muodostamaan partioon, jotka määrättiin 8. lokakuuta valtaamaan rykmentin etenemisen estänyt saksalainen konekivääripesäke. Vihollisen linjojen taakse päästyään partio menetti saksalaisten vastaiskussa kuusi miestä, jolloin korpraalin arvoinen York joutui ottamaan komennon. Partio oli juuttunut vihollisen tuleen, joten muut jäivät jatkamaan puolustautumista ja vartioimaan muutamaa vangiksi otettua saksalaista, kun York hyökkäsi yksinään vihollista vastaan hyödyntyäen erinomaisia ampumataitojaan. Hän onnistui ampumaan väijyksistä 17 saksalaista sotilasta sekä tappamaan pistoolillaan kuusi muuta, jotka yrittivät hyökätä suoraan hänen kimppuunsa. Kaikkiaan hän tappoi yksin yli kaksi tusinaa vihollista. Tämän seurauksena joukko muita antautui, ja York palasi lopulta amerikkalaisten puolelle mukanaan 132 saksalaista sotavankia.


title: Alvin C. York

text: Palkkiona saavutuksestaan York ylennettiin kersantiksi ja hänen palattuaan kotimaahan lehdistö teki hänestä maineikkaan sankarin. Hänelle myönnettiin 31. joulukuuta 1919 Medal of Honor -kunniamerkki ja useita korkeita ulkomaisia kunniamerkkejä, muun muassa Ranskan Croix de Guerre. Tennesseen osavaltio lahjoitti hänelle maatilan, jolla hän asui loppuikänsä. Vuonna 1928 ilmestyi T. Skeyhillin toimittama Yorkin omaelämäkerta "Sergeant York, His Own Life Story and War Diary". Hänen tarinastaan tehtiin vuonna 1941 elokuva "Kersantti York", jossa nimiroolia esitti Gary Cooper. Elokuvan tuotoista saamallaan osuudella York rahoitti paikallisen raamattukoulun perustamista.


title: Tapinocephalia

text: Tapinocephalia on sukupuuttoon kuollut Dinocephalia-alalahkon terapsidien ryhmä, johon kuului kasvinsyöjiä ja kaikkiruokaisia eläimiä. Siihen kuuluvat muun muassa heimot Titanosuchidae, Tapinocephalidae sekä Deuterosauridae, joka on aikaisemmin luettu Anteosauriaan.


title: Pohjanmaan käräjäoikeus

text: Pohjanmaan käräjäoikeus on Pohjanmaan tuomiopiiriin ja Vaasan hovioikeuspiiriin kuuluva kaksikielinen käräjäoikeus.


title: Pohjanmaan käräjäoikeus

text: Pohjanmaan käräjäoikeuden piiriin kuuluu 17 kuntaa. Sen toimintaan sisältyy myös yrityssaneerausten, ulosottovalitusten ja maaoikeuden piiriin kuuluvien asioiden käsittely. Näissä tapauksissa myös Etelä-Pohjanmaan ja Keski-Pohjanmaan alueet kuuluvat Pohjanmaan käräjäoikeuden piiriin. Lisäksi Pohjanmaan käräjäoikeuden toimintavastuulle kuuluu merioikeuteen, sotilasoikeudenkäynteihin sekä ryhmäkanteisiin liittyvien asioiden käsittely. Käräjäoikeuden kanslia sijaitsee Vaasassa ja muut istuntopaikat sen toimialueella ovat Kristiinankaupunki ja Pietarsaari.


title: Risto Klemola

text: Risto Klemola (s. 28. tammikuuta 1962) on suomalainen aktiiviuransa lopettanut koripalloilija.


title: Risto Klemola

text: Klemola pelasi Tampereen Pyrinnössä neljä kautta miesten SM-sarjassa. Hän kuului Pyrinnön SM-hopeaa kaudella 1980–1981 saavuttaneeseen joukkueeseen.


title: Suvenniemen Eläintieteellinen asema

text: Suvenniemen Eläintieteellinen asema oli Kajaanin maalaiskunnan Kuluntalahdessa vuosina 1925 – 1939 toiminut yksityinen eläintarha, jota ylläpiti saksalainen biologi ja vakooja Fritz Remmler veljensä insinööri Ingmar Remmlerin kanssa.


title: Suvenniemen Eläintieteellinen asema

text: Eläintieteellinen asema toimi aluksi Suvenniemen tilalla ja toiminnan laajentuessa Tuovilankylän Syrjälässä. Remmlerit ostivat villieläimiä paikallisilta metsästäjiltä. Eläintarhassa on ollut suurpetoja kuten karhuja, susia, ilveksiä ja ahmoja. Myös muun muassa naali ja saukko ovat olleet edustettuina. Fritz Remmler koulutti myös petolintuja metsästystarkoitukseen. Riistaeläimiä Eläintieteellinen asema pyrki siirtoistuttamaan Keski-Eurooppaan. Remmlereillä oli välillä eksoottisempakin eläimiä kuten gepardi, kenguru ja strutsi. Enimmillään häkeissä oli noin tuhat eläintä.


title: Suvenniemen Eläintieteellinen asema

text: Suvenniemen asemalla ja sen lähipiirissä kuvattiin myös jaksoja näytelmäelokuvaan Erämaan turvissa (1931), dokumenttielokuvaan Kalevalan mailta (1935), lastenelokuvaan Markus setä kertoo... (1938) sekä norjalaiseen näytelmäelokuvaan Suden verta ("Bastard", 1940).


title: Suvenniemen Eläintieteellinen asema

text: Eläintieteellisen aseman toiminta päättyi Fritz Remmlerin karkotukseen.


title: Pertti Holopainen

text: Pertti Holopainen (s. 11. helmikuuta 1959) on suomalainen aktiiviuransa lopettanut koripalloilija.


title: Pertti Holopainen

text: Holopainen pelasi Tampereen Pyrinnössä kaksi kautta miesten SM-sarjassa. Hän kuului Pyrinnön SM-hopeaa kaudella 1980–1981 saavuttaneeseen joukkueeseen.


title: Luca Ghiotto

text: Luca Ghiotto (s. 24. helmikuuta 1995 Arzignano) on italialainen moottoriurheilija.


title: Luca Ghiotto

text: Ghiotto aloitti karting-uransa vuonna 2008, jossa hän voitti myöhemmin KF3-luokan mestaruuden. Vuonna 2011 Ghiotto siirtyi Formula Abarth -sarjaan, jossa hän sijoittui Euroopan sarjassa kuudenneksi ja Italian sarjassa yhdeksänneksi. Vuonna 2012 Ghiotto jatkoi samassa sarjassa sijoittuen sekä Euroopan ja Italian sarjoissa toiseksi.


title: Luca Ghiotto

text: Vuonna 2013 Ghiotto kilpaili Eurocup Formula Renault -sarjassa voittaen yhden kilpailun sijoittuen loppupisteissä yhdeksänneksi. Samana vuonna hän ajoi Formula Renault Alps-sarjassa, jossa hän saavutti viisi voittoa ja sijoittui sarjan toiseksi. Vuonna 2014 Ghiotto kilpaili Formula Renault 3.5 -sarjassa. Hän saavutti 26 pistettä ollen sarjassa 17:s.


title: Luca Ghiotto

text: Vuonna 2014 Ghiotto ajoi neljä kilpailua GP3-sarjassa ottaen yhden paalupaikan. Vuonna 2015 Ghiotto kilpaili täyden kauden GP3-sarjassa Trident -tallin kuljettajana. Hän saavutti viisi voittoa, viisi paalupaikkaa ja kahdeksan palkintosijaa sijoittuen loppupisteissä toiseksi. Hän hävisi mestaruuden voittaneelle Esteban Oconille kahdeksalla pisteellä.


title: Luca Ghiotto

text: Vuonna 2016 Ghiotto siirtyi GP2-sarjaan jatkaen Trident -tallissa. Ghiotto voitti Malesian lyhyen kilpailun. Lopputuloksissa hän jäi sijalle kahdeksan keräten 111 pistettä.


title: Timo Hintsanen

text: Timo Hintsanen (s. 23. tammikuuta 1959 Kokemäki) on suomalainen arkkitehti, Turun kaupungin kaupunkisuunnittelujohtaja ja aktiiviuransa lopettanut koripalloilija.


title: Timo Hintsanen

text: Hintsanen valmistui Tampereen teknillisestä korkeakoulusta vuonna 1990. Ennen siirtymistään Turun kaupungin palvelukseen 1990-luvulla hänellä oli oma arkkitehtitoimisto, jossa pääasiallisena alana oli rakennussuunnittelu. Eräs hänen suunnittelemistaan rakennuksista on Naantalissa sijaitseva kansainvälisesti palkittu päiväkoti Hyrrä.


title: Timo Hintsanen

text: 1990-luvulla Hintsanen haki Turun kaupungilta kaavoitusarkkitehdin virkaa, jonka jälkeen hän toimi Turun kaavoitustehtävissä ja asemakaavapäällikkönä, ja hänet nimitettiin kaupunkisuunnittelujohtajaksi vuonna 2013.


title: Timo Hintsanen

text: Hintsanen on toiminut luottamustehtävissä muun muassa SAFAssa ja Erik Bryggman -säätiön puheenjohtajana.


title: Timo Hintsanen

text: Hintsanen pelasi Tampereen Pyrinnössä kaksi kautta miesten SM-sarjassa. Hän kuului Pyrinnön SM-hopeaa kaudella 1980–1981 saavuttaneeseen joukkueeseen.


title: Russian Government Cup 2003

text: Russian Government Cup 2003 oli Venäjällä järjestetty jääpalloturnaus. Se pelattiin Krasnogorskssa 10.–14. joulukuuta 2003. Turnaukseen osallistui seitsemän joukkuetta neljästä maasta, Ruotsista kaksi ja Venäjältä kolme. Turnaus siirrettiin joulukuulle, koska kansainvälinen jääpalloliitto päätti järjestää maailmanmestaruuskilpailuja vuosittain.


title: David Power

text: David William "Dave" Power (14. heinäkuuta 1928 Maitland – 1. helmikuuta 2014) oli australialainen kestävyysjuoksija ja olympiamitalisti.


title: David Power

text: Power saavutti 10 000 metrin juoksussa olympiapronssia Roomassa 1960. Hän oli samoissa kisoissa 5 000 metrillä viides ja edellisissä kesäolympialaisissa Melbournessa 1956 10 000 metrilä seitsemäs.


title: David Power

text: Power kuoli pitkällisen sairastamisen jälkeen 1. helmikuuta 2014 85 vuoden ikäisenä.


title: Dodekanesian valtaus

text: Dodekanesian valtaus oli toisessa maailmansodassa Saksan ja liittoutuneiden joukkojen välinen taistelu Dodekanesian saarista Egeanmerellä 8. syyskuuta – 22. marraskuuta 1943. Italian antauduttua liittoutuneet olisivat voineet käyttää saariryhmää tukikohtana hyökättäessä Balkanin alueelle, tämän estämiseksi saksalaisjoukot valtasivat saaret. Kahden kuukauden taistelujen jälkeen saaret olivat saksalaisten hallussa liittoutuneiden kärsittyä suuria mies- ja kalustotappioita. Voitto oli Saksan viimeinen suuri voitto toisessa maailmansodassa.


title: Dodekanesian valtaus

text: Dodekanesia on saariryhmä lähellä Turkin rannikkoa Egeanmeren kaakkoiskulmassa ja se oli ollut Italian hallinnassa Italian ja Turkin vuonna 1911 käymän sodan jälkeen. Ryhmän suurin saari Ródos oli samalla merkittävin varuskunta ja lentotukikohta. Léroksella oli Porto Lagon syväsatama ja saaresta oli tehty vahvasti linnoitettu lentotukikohta.


title: Dodekanesian valtaus

text: Kreikan antauduttua huhtikuussa 1941 ja liittoutuneiden hävittyä Kreetan taistelun toukokuussa alueen hallinta oli siirtynyt Saksalle ja Italialle. Akselivaltojen kärsittyä tappion Pohjois-Afrikassa ja Tunisiassa olleiden joukkojen antauduttua toukokuussa 1943 Winston Churchill aloitti suunnittelun sotatoimista Kreikan saaristossa. Britannia aloitti Kreetan ja Dodekanesien takaisin valtauksen suunnittelun ei ainoastaan akselivaltain alueen pienentämiseksi, vaan lisäksi Turkin painostamiseksi liittymään liittoutuneiden rinnalle. Casablancan konferenssissa Churchillin suunnitelma hyväksyttiin ja hyökkäyksen suunnittelu aloitettiin virallisesti 27. tammikuuta 1943.


title: Dodekanesian valtaus

text: Suunnitelma hyökkäyksestä Ródokselle ja Kárpathokselle kolmella jalkaväkidivisioonalla, panssariprikaatilla, kahdella erillisellä pataljoonalla, kahdella laskuvarjopataljoonalla sekä armeijakuntajoukoilla nimettiin Accoladeksi. Vahvasti linnoitetun ja saksalaisjoukkojen miehittämän Kreetan maihinnoususta luovuttiin. Suunnittelijoiden suurin huoli oli Saksan ilmavoimien X ilma-armeijakunta, koska liittoutuneiden ilmavoimat eivät kyenneet Kyproksen ja Lähi-Idän kentiltä tarjoamaan maihinnousujoukoille tarvittavaa ilmasuojaa. Sisilian maihinnousu sitoi ilmavoimia vielä lisää. Yhdysvallat olivat epäileviä operaation suhteen, mitä he pitivät lähinnä Britannian sodanjälkeisen ajan politiikan välineenä ja tarpeettomana voimien jakamisena. Yhdysvallat kieltäytyivät tukemasta hanketta.


title: Dodekanesian valtaus

text: Italian antautumisen tultua todennäköiseksi elokuussa 1943 brittijoukot aloittivat maihinnousuvalmistelut hyötyäkseen mahdollisesta antautumisesta sekä saksalaisten ja italialaisten välien rikkoutumisesta. Lähi-Idän joukkojen komentaja ilmoitti, että Lähi-Idän alueella on ainoastaan yksi täysvahvuinen divisioona käytettävissä hyökkäykseen eli Intian 8. divisioona.


title: Dodekanesian valtaus

text: Italian antauduttua liittoutuneille 8. syyskuuta 1943, pääosa saariryhmän varuskunnissa olevista joukoista halusi joko siirtyä liittoutuneiden puolelle tai palata kotiin. Pääosin Kreikan mantereelle sijoitetut saksalaisjoukot hyökkäsivät useille saarille ottaen ne valvontaansa. Joukot kuuluivat ilmavoimien kenraalin Alexander Löhrin komentamaan armeijaryhmä E:hen.


title: Dodekanesian valtaus

text: Dodekanesian saarilla ollut merkittävin yhtymä oli kenraaliluutnantti Ulrick Kleemanin komennossa ollut Ródoksen hyökkäysdivisioona (), johon kuului noin 7500 miestä. Se oli muodostettu kesällä Ródoksella, joka toimi saariryhmän hallinnollisena keskuksena. Saarella oli lisäksi kolme lentokenttää.


title: Dodekanesian valtaus

text: Kastelórizon italialainen varuskunta antautui 8. syyskuuta brittiosastolle, joka oli laskettu maihin sotalaivoilta. Seuraavana päivänä brittiläinen lordi Jellicoen johtama delegaatio hyppäsi laskuvarjoilla Ródokselle tarkoituksena saada alueen italialaisten komentaja amiraali Inigio Campioni liittymään liittoutuneisiin. Saksalaiset hyökkäsivät 40 000 italialaissotilaan vahvuisen varuskunnan kimppuun 9. syyskuuta pakottaen sen antautumaan 11. päivä. Ródoksen joutuminen saksalaisten hallintaan oli vakava takaisku saariryhmän haltuunottamisessa.


title: Dodekanesian valtaus

text: Takaiskusta huolimatta saarten valtausta määrättiin jatkettavaksi ja erityisesti Kosin ja Léroksen sekä Dodekanesian pohjoispuolella sijaitsevan Sámoksen hallintaa pidettiin tärkeänä. Saksalaisten voimavarojen venymisen tiedettiin olevan kestokyvyn rajoilla. Liittoutuneilla oli meren herruus ja operaation suojana oli Kosilla kaksi Spitfire-laivuetta, mitä pidettiin riittävänä. Samalla pidettiin mahdollisena Ródoksen valtaamista muilta saarilta mikäli italialaisjoukoilta saataisiin riittävästi tukea. Maltalta siirrettiin kenraalimajuri Brittorousin brittiläinen 234. jalkaväkiprikaati varmistamaan Kos, Kálymnos, Sámos, Léros, Sými ja Astypálaia.


title: Dodekanesian valtaus

text: Saksalaiset valtasivat 19. syyskuuta mennessä Kárpathoksen ja Kásoksen saaret sekä Sporadien ja Kykladien saariryhmät. Kreetalle sijoitetun Saksan 22. jalkaväkidivisioonan komentaja kenraaliluutnantti Friedrich-Wilhelm Müller määrättiin 23. syyskuuta valtaamaan Kosin ja Léroksen saaret.


title: Dodekanesian valtaus

text: Saksan X ilma-armeijakunta aloitti 18. syyskuuta liittoutuneiden ainoan alueella olleen lentotukikohdan pommitukset Kosilla. Saman aikaisesti ilmavoimia täydennettiin siten, että 1. lokakuuta armeijakunnalla oli kaikkiaan 362 lentokonetta.


title: Dodekanesian valtaus

text: Kosilla oli kaikkiaan 1500 brittisotilasta, joista 680 kuului Durhamin kevyen jalkaväkiprikaatin I pataljoonaan ja loput olivat pääosin ilmavoimiin kuuluvia. Näiden lisäksi oli noin 3500 italialaissotilasta, jotka kuuluivat Italian 50. Regina jalkaväkidivisioonan 10. rykmenttiin. Saksalaiset aloittivat operaatio Eisbärin maihinnousun ja maahanlaskut 3. lokakuuta edeten saaren pääkaupungin laitamille. Brittijoukot vetäytyivät alueelta yön laskeuduttua ja ne antautuivat seuraavana päivänä. Kosin joutuminen saksalaisille riisti saariston brittijoukoilta ilmatuen. Saarelta vangittiin 1388 britti- ja 3145 italialaissotilasta. Saksalaiset teloittivat 3. lokakuuta italialaisvaruskunnan komentajan eversti Felice Leggion sekä 101 muuta italialaisupseeria. Teon syynä oli Adolf Hitlerin 11. syyskuuta antama käsky teloittaa vangitut Italian armeijan upseerit.


title: Dodekanesian valtaus

text: Kosin kukistuttua Kálymnoksen italialaisvaruskunta antautui tarjoten saksalaisille mahdollisuuden Léroksen valtaamiseksi. Operaatio Leopardiksi nimetty hyökkäys piti toteuttaa alun perin 9. lokakuuta, mutta Britannian laivasto upotti 7. lokakuuta Kosille matkanneen saattueen. Muutaman sadan miehen lisäksi saksalaiset menettivät saattueessa pääosan raskaasta maihinnousukalustostaan. Lisää maihinnousukalustoa kuljetettiin rautateitse ja kahdenkymmenenneljän aluksen osasto oli koottuna vasta 5. marraskuuta. Liittoutuneiden toiminnan estämiseksi alukset oli hajautettu ja naamioitu useille saarille ja liittoutuneiden tuhoamisyrityksistä huolimatta alukset kärsivät vain vähäisiä vaurioita. Müllerin johdolla laivasto lähti liikkeelle 12. marraskuuta operaatio Taifuuniin.


title: Dodekanesian valtaus

text: Maihinnousujoukkoihin kuului 22. jalkaväkidivisioona, pataljoona laskuvarjojääkäreitä sekä Brandenburger-rykmentistä maihinnousukomppania. Liittoutuneilla oli Léroksella pääosa 234. prikaatista eli yhteensä noin 3000 miestä, joiden lisäksi saarella oli edelleen noin 8500 italialaissotilasta.


title: Dodekanesian valtaus

text: Saksan ilmavoimat oli aloittanut pommituslennot Lérokselle jo 26. syyskuuta aiheuttaen tappioita sekä saaren puolustajille että lähivesillä olleille sotalaivoille. Varhain aamulla 12. marraskuuta saksalaiset lähestyivät saarta kahtena osastona idästä ja lännestä. He saivat luotua sillanpään saarelle ja lisäksi keskelle saarta Ráchi-vuorelle tehtiin maahanlasku. Torjuttuaan liittoutuneiden vastahyökkäyksen ja saatuaan yöllä täydennyksiä saksalaiset valtasivat saaren keskiosan jakaen puolustajat kahtia. Littoutuneet antautuivat 16. marraskuuta, mihin mennessä saksalaiset olivat menettäneet 520 miestä ja vanginneet 3200 britti- ja 5350 italialaissotilasta.


title: Dodekanesian valtaus

text: Sotatoimien käyminen saaristossa sekä liittoutuneiden ja saksalaisten joukkojen huollon ja täydennysten tapahtuessa meritse merialueen hallinta korostui. Taistelutoimien alkaessa kummankin osapuolen alueella olleet laivastovoimat olivat pienet. Pääosa liittoutuneiden laivastosta oli keskitetty keskiselle Välimerelle tukemaan Italian vastaisia sotatoimia ja Saksan laivastolla ei alueella ollut sodan aikana merkittävää laivastoa. Saksan ilmaherruus aiheutti kuitenkin liittoutuneille tappioita.


title: Dodekanesian valtaus

text: Saksan Egeanmeren laivaston komentaja vara-amiraali Werner Lange pyrki täydentämään eristyksissä olevia saksalaisia varuskuntia sekä tukemaan liittoutuneiden joukkoja vastaan käytyjä taisteluita. Lisäksi kuljetettiin sotavankeja mantereelle. Liittoutuneiden alukset purkivät estämään saksalaisten kaluston ja joukkojen siirrot meritse, mikä aiheutti joitakin tragedioita. "HMS Eclipse" upotti 23. syyskuuta torpedoimalla torpedoveneen "TA 10" sekä sen suojaaman rahtialuksen "SS Gaetano Donizettin", jolla oli 1576 italialaista sotavankia. Toinen tapahtui kuukautta myöhemmin, kun Yhdysvaltain maavoimien ilmavoimien B-25 Mitchellit ja RAF:n Beaufighterit upottivat rahtialus "SS Sinfran", joka kuljetti 2389 italialaista ja 71 kreikkalaista sotavankia sekä heitä vartioineita 204 saksalaista sotilasta. Alukselta onnistuttiin pelastamaan ainoastaan 539 henkeä.


title: Dodekanesian valtaus

text: Kreikan kuninkaallisen laivaston sukellusvene "Katsonisin" upposi 14. syyskuuta sukellusvneentorjunta-alus "UJ 2101":n törmättyä siihen. Saksan ilmavoimat osoittivat myös voimansa 25 Junkers Ju 88 koneen upottaessa 26. syyskuuta Lakkinlahdella Leroksella hävittäjät "Vasilissa Olgan", "HMS Intrepidin". Ilmavoimat upottivat lisäksi 1. lokakuuta "HMS Pantherin" ja Italian laivaston hävittäjän "Euron" sekä vaurioittivat 9. lokakuuta pahoin ilmatorjuntaristeilijä "HMS Carlislea". "HMS Aldenham", "Pindos" ja "Themistokles" upottivat saksalaisten Kosille matkanneen huoltosaattueen.


title: Dodekanesian valtaus

text: Saksalaisten vallattua Kosin ja liittoutuneiden ilmasuojan kadottua liittoutuneet keskittivät huoltokuljetukset uhatuille Léroksellea ja Sámokselle. "HMS Hurworth" ja "HMS Eclipse" tuhoutuivat 22.-24. lokakuuta jouduttuaan saksalaisten laskemaan miinakenttään Kálymnoksen itäpuolella. Lisäksi miinakentässä menetti keulansa "Adrias", mutta kykeni vetäytymään Turkin rannikolle. Tilapäiskorjausten jälkeen alus pääsi edelleen Aleksandriaan.


title: Dodekanesian valtaus

text: "HMS Petard", "HMS Rockwood" ja "ORP Krakowiak" tulittivat 10.-11. marraskuuta Kalymnosta ja "HMS Faulknor" Kosia, jossa saksalaiset valmistautuivat Leroksen valtaukseen. Kaikesta huolimatta saksalaisten maihinnousuosasto pääsi Lerokselle 12. marraskuuta suojanaan 25 alusta, joista pääosa oli sukellusveneentorjunta-aluksia, moottoritorpedoveneitä ja miinanraivaajia. Seuraavina öinä liittoutuneiden alukset pyrkivät tuhoamaan maihinnousulaivaston tuloksetta. Leroksen kukistuttua 16. marraskuuta liittoutuneiden alukset vetäytyivät alueelta vieden mukanaan varuskunnista evakuoidut sotilaat.


title: Dodekanesian valtaus

text: Taistelujen lopulla Saksan ilmavoimien pommituslentorykmentti 100:n Dornier Do 217 -pommittajat ja niiden Henschel Hs 293 -radio-ohjattavat pommit saapuivat alueelle. Osasto sai pommeillaan kaksi osumaa. Ne vaurioittivat 11. marraskuuta pahoin "HMS Rockwoodia" ja upottivat "HMS Dulvertonin" kaksi päivää myöhemmin.


title: Dodekanesian valtaus

text: Léroksen kukistuttua Sámos ja pienemmät saaret evakuoitiin. Saksan ilmavoimien 3. Stukalennoston I rykmentti pommitti Sámosta pakottaen 2500-miehisen italialaisvaruskunnan antautumaan 22. marraskuuta. Saksalaiset olivat lisäksi vallanneet 18. marraskuuta Pátmoksen, Foúrnoin ja Ikarían saaret, mikä täydensi saariryhmän valtauksen. Saariryhmästä käyty taistelu oli eräs sodan viimeisistä brittiarmeijan kärsimistä tappioista ja samalla se oli viimeisiä saksalaisten saavuttamia voittoja. Voiton edellytyksenä oli täydellinen ilmaherruus, mikä esti liittoutuneiden laivaston käytön alueella aiheuttaen merkittäviä tappioita sekä mahdollisti omien joukkojen huollon meritse.


title: Dodekanesian valtaus

text: Suurin osa saarilla asuneista juutalaisista joutui keskitysleireille. Saaret pysyivät saksalaisten hallussa sodan loppuun saakka.


title: Dodekanesian valtaus

text: Epäonnistuneet sotatoimet ja erityisesti Léroksen taistelu olivat innoittajina Alistair MacLeanin kirjoittaessa sotaromaaniaan "Navaronen tykit" (1957), jossa pyritään tuhoamaan saksalaisten tykkiasemia kuvitteellisella Navaronen saarella Kreikan edustalla. Romaanista tehtiin samanniminen elokuvasovitus vuonna 1961.


title: Glutationiperoksidaasi

text: Glutationiperoksidaasi on entsyymi, joka pelkistää vetyperoksidin ja aineenvaihdunnassa steroideista ja lipideistä muodostuvat orgaaniset peroksidit eliöille vaarattomaan muotoon. Samalla glutationi hapettuu glutationidisulfidiksi. Glutationiperoksidaasi on tärkeä entsyymi oksidatiivisen stressin ehkäisyssä. Glutationiperoksidaasin EC-numero on EC 1.11.1.9.


title: Glutationiperoksidaasi

text: Ihmisen glutationiperoksidaasi on rakenteeltaan dimeeri eli se koostuu kahdesta alayksiköstä. Entsyymin molekyylimassa on 75–85,5 kDa. Glutationiperoksidaasista on useita eri isoentsyymejä, jotka esiintyvät eri soluissa ja eri kudoksissa. Ihmisellä näitä isoentsyymejä tunnetaan 7, joista 5 vatii toimiakseen seleeniä ja 2 eivät. Seleeniripuvaisissa glutationiperoksidaasin isoentsyymeissä on aktiivisessa keskuksessa seleeniä sisältävä aminohappo selenokysteiini, joka on rakenteeltaan kysteiinin seleenianalogi.


title: Glutationiperoksidaasi

text: Glutationiperoksidaasin seleeniriippuvaisten isoentsyymien katalysoiman reaktion mekanismi on seuraava. Aktiivisen keskuksen selenokysteiini on negatiivisen varuaksen omaavana selenolaattiionina ja pelkistää vetyperoksidin tai orgaaniset peroksidit luovuttamalla niille elektronin, jolloin se hapettuu seleneenihappojohdannaiseksi. Glutationi reagoi tämän selenokysteiinin seleneenihappomuodson kanssa muodostaen selenosulfidiadiitiotuotteen. Tämän jälkeen toinen glutationimolekyyli reagoi selenosulfidikompleksin kanssa muodostaen glutationidisulfidin ja vapauttaen entsyymin.


title: Glutationiperoksidaasi

text: Glutationiperoksidasin toiminta on erittäin tärkeää oksidatiivisen stressin ehkäisyssä. Metyylielohopean suuren myrkyllisyyden arvellaan osittain johtuvat glkutationiperoksidaasin toiminnan inhiboimisesta, jolloin vapaat peroksidiradikaalit aiheuttavat vaurioita hermosoluille.


title: Talvennapa

text: Talvennapa eli sydäntalvi on vanha suomalainen keskitalvea merkitsevä päivä noin tammikuun puolivälissä.


title: Ritonaviiri

text: Ritonaviiri on HIV:n hoitoon käytetty lääke. Yleensä sitä käytetään annoksilla, jotka eivät itsessään estä HIV:n lisääntymistä vaan parantavat muiden HIV-lääkkeiden hyötyosuutta estämällä niiden hajoamisen maksassa.


title: Oranssikorusimppu

text: Oranssikorusimppu ("Sebastes pinniger") on pohjoisamerikkalainen korusimppujen heimon kalalaji.


title: Oranssikorusimppu

text: Kala on enintään 75 cm:n pituinen. Se on väriltään enimmäkseen oranssinsävyinen ja selkäpuolella on harmaata sävyä.


title: Oranssikorusimppu

text: Oranssikorusimppu esiintyy Tyynenmeren koillisosassa Alaskanlahdelta Kalifornianlahdelle saakka enimmäkseen kiviriuttojen ympärillä.


title: Oranssikorusimppu

text: Kala tulee sukukypsäksi 5–6-vuotiaana. Hedelmöitys on sisäinen. Kutuaika on tammi-maaliskuussa. Vastakuoriutuneet kalat oleskelevat keijuston läheisyydessä.


title: Oranssikorusimppu

text: Oranssikorusimppu syö pieniä kaloja ja äyriäisiä.


title: Angolanvuorimedestäjä

text: Angolanvuorimedestäjä ("Cinnyris ludovicensis") on medestäjien heimoon kuuluva varpuslintu.


title: Andrew W. Mellon

text: Andrew William Mellon (24. maaliskuuta 1855 Pittsburgh, Pennsylvania – 26. elokuuta 1937 Southampton, New York) oli yhdysvaltalainen pankkiiri, liikemies ja suurlahjoittaja, joka toimi myös Yhdysvaltain valtiovarainministerinä 1921–1932. Hänen talouspolitiikkansa perustui jatkuvaan verojen alentamiseen.


title: Andrew W. Mellon

text: Mellon opiskeli Western Universityssä (nyk. Pittsburghin yliopisto) ja työskenteli vuodesta 1874 isänsä Thomas Mellonin viisi vuotta aiemmin perustamassa T. Mellon and Sons -pankissa. Vuonna 1882 isä luovutti pankin omistuksen hänelle. Mellon loi taloudellisen mahtinsa tarjoamalla pääomia Pittsburghin kasvavalle teräs-, alumiini-, öljy-, hiili-, koksi- ja kemianteollisuudelle. Hän lainasi pääomaa monien sittemmin menestyksiksi muodostuneiden teollisuusyritysten perustamiseen, joukossa muun muassa Aluminum Company of America (Alcoa) ja Gulf Oil. Yhdessä Henry Clay Frickin kanssa Mellon perusti Union Steel Company -teräsyhtiön ja vuonna 1889 Union Trust Companyn, josta tuli sen jälkeen hänen rahoitustoimintansa keskus. 1920-luvun alussa Mellonin oli yksi Yhdysvaltain rikkaimmista ihmisistä.


title: Andrew W. Mellon

text: Presidentti Warren G. Harding nimitti Mellonin Yhdysvaltain valtiovarainministeriksi vuonna 1921. Yhdysvaltojen valtionvelka oli kasvanut suureksi ensimmäisen maailmansodan aiheuttamien menojen seurauksena. Mellonnin mielestä sota-ajan korkean verotuksen jatkaminen aiheuttaisi kuitenkin valtion tulojen menetyksen, sillä se ei kannustaisi yritysmaailmaa. Hänen mielestään myös tuloveron lisävero-osuutta oli alennettava. Mellon saikin aikaiseksi sen, että kongressi lakkautti suurille tuloille säädetyn ylimääräisen veron ja alensi vuoteen 1926 mennessä tuloveron suurimman mahdollisen lisäveron 50 prosentista 20 prosenttiin. Mellon onnistui lyhentämään valtionvelkaa vuosina 1920–1928 26 miljardista dollarista 17,6 miljardiin dollariin. Hän johti virkansa puolesta myös komissiota, joka selvitteli Yhdysvalloille velkaa olevien ulkovaltojen vanhojen sotavelkojen maksujärjestelyitä. Koska Mellonin talouspolitiikkansa vaikutti menestyksekkäältä, hän sai jatkaa valtiovarainministerinä myös Calvin Coolidgen ja Herbert Hooverin presidenttikausilla. Vuonna 1929 alkanut suuri lama kuitenkin romutti hänen suosionsa. Mellon erosi valtiovarainministerin paikalta 1932, mutta toimi vielä vuoden ajan Yhdysvaltain suurlähettiläänä Isossa-Britanniassa.


title: Andrew W. Mellon

text: Mellon keräsi elämänsä aikana 25 miljoonan dollarin arvoisen taidekokoelman, jonka hän lahjoitti vuonna 1937 Yhdysvaltain valtiolle. Kokoelma käsitti muun muassa lukuisia hollantilaisten mestareiden töitä. Lisäksi hän lahjoitti 15 miljoonaa dollaria museon rakentamiseksi kokoelmalleen. Lahjoitusvaroilla rakennettu National Gallery of Art avattiin vuonna 1941. Mellon perusti myös vuonna 1913 Mellon Institute of Industrial Research -laitoksen, joka yhdistyi 1967 Andrew Carnegien perustaman Carnegie Institute of Technologyn kanssa nykyiseksi Carnegie Mellon -yliopistoksi.


title: Andrew W. Mellon

text: Mellonin alkuperäinen pankki ja Union Trust fuusioituivat vuonna 1946 Mellon National Bank and Trust Companyksi, jonka johto säilyi suvussa vuoteen 1967. Lukuisten fuusioiden jälkeen yhtiön nimi oli viimeeksi Mellon Financial Corporation. Se yhdistettiin vuonna 2006 Bank of New Yorkin kanssa. Uusi yritys on nimeltään Bank of New York Mellon.


title: Pikkuvuorimedestäjä

text: Pikkuvuorimedestäjä ("Cinnyris reichenowi") on medestäjien heimoon kuuluva varpuslintu.


title: Pikkuvuorimedestäjä

text: Pikkuvuorimedestäjää tavataan Burundissa, Kamerunissa, Keski-Afrikan tasavallassa, Kongon demokraattisessa tasavallassa, Päiväntasaajan Guineassa, Keniassa, Nigeriassa, Ruandassa, Etelä-Sudanissa, Sudanissa ja Ugandassa. Sitä on kuvattu yleisestä runsaslukuiseksi. Lajin kannankehitys on vakaa, ja se on luokiteltu elinvoimaiseksi.


title: Karmiinikorusimppu

text: Karmiinikorusimppu ("Sebastes ruberrimus") on korusimppujen heimoon kuuluva Tyynenmeren pohjoisosan kalalaji.


title: Karmiinikorusimppu

text: Kala on enintään 105 cm pitkä. Se on väritykseltään oranssin ja keltaisen sävyinen.


title: Karmiinikorusimppu

text: Karmiinikorusimppua esiintyy Alaskanlahdelta Kalifornianlahdelle enimmäkseen kiviriutoilla ja soraisilla pohjilla.


title: Karmiinikorusimppu

text: Kutuaika on tammi-toukokuussa. Poikaset kuoriutuvat emon sisäpuolella ja syntyvät elävinä.


title: Karmiinikorusimppu

text: Laji syö muita kaloja ja äyriäisiä.


title: Isopensasmedestäjä

text: Isopensasmedestäjä ("Cinnyris afer") on medestäjien heimoon kuuluva varpuslintu.


title: Isopensasmedestäjä

text: Isopensasmedestäjää tavataan Angolassa, Kongon demokraattisessa tasavallassa, Malawissa, Mosambikissa, Ruandassa, Etelä-Afrikassa, Swazimaassa, Ugandassa ja Sambiassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Russian Government Cup 2006

text: Russian Government Cup 2006 oli Irkutskissa ja Šelehovissa Venäjällä 8.-10. joulukuuta 2006 järjestetty kansainvälinen jääpalloturnaus. Joukkueita oli mukana neljä kolmesta maasta. Suomi boikotoi kilpailuja, koska Ruotsi ja Venäjä eivät halunneet osallistua Lappeenrannassa pelattuun Super Cupiin, koska olisivat joutuneet maksamaan majoituksen ja matkat omasta pussistaan. Täytejoukkueena turnauksessa pelasi seurajoukkue Baikal-Energija.


title: Isabel Derungs

text: Isabel Derungs (s. 17. heinäkuuta 1987) on sveitsiläinen lumilautailija, joka kilpailee enimmäkseen slopestylessa.


title: Isabel Derungs

text: Lumilautailun MM-kilpailuissa Stonehamissa 2013 Derungs sijoittui slopestylessa seitsemänneksi. Lumilautailun maailmancupissa Derungs kilpaili ensimmäisen kerran tammikuussa 2013 sijoittuen kolmanneksi. Parhaimmillaan hän on sijoittunut maailmancupissa toiseksi Copper Mountainissa joulukuussa 2013.


title: Liekkimedestäjä

text: Liekkimedestäjä ("Cinnyris regius") on medestäjien heimoon kuuluva varpuslintu.


title: Liekkimedestäjä

text: Liekkimedestäjää tavataan Burundissa, Kongon demokraattisessa tasavallassa, Ruandassa, Tansaniassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: National Gallery of Art

text: National Gallery of Art on Washingtonissa Yhdysvalloissa toimiva taidemuseo. Museorakennus sijaitsee National Mall -kadun itäisessä päässä. Museon kokoelmiin kuuluu sekä eurooppalaista että amerikkalaista taidetta keskiajalta 1900-luvulle. Erityisesti siellä on paljon italialaisia renessanssiajan maalauksia, hollantilaista ja espanjalaista barokkitaidetta sekä ranskalaista rokokoota.


title: National Gallery of Art

text: Museo perustettiin miljardööri Andrew W. Mellonin vuonna 1937 valtiolle lahjoittaman taidekokoelman ympärille. Mellonin lahjoitusvaroilla rakennettu, arkkitehti John Russell Popen suunnittelema uusklassinen rakennus valmistui vuonna 1941, jolloin museo myös avattiin. Alkuperäistä rakennusta laajennettiin vuonna 1978 I. M. Pein arkkitehtitoimiston suunnittelemalla lisärakennuksella, jota yhdistää alkuperäiseen rakennukseen maanalainen käytävä. Alkuperäinen rakennus tunnetaan nykyään läntisenä ja uusi osa itäisenä rakennuksena.


title: Kivuvuorenmedestäjä

text: Kivuvuorenmedestäjä ("Cinnyris rockefelleri") on medestäjien heimoon kuuluva varpuslintu.


title: Kivuvuorenmedestäjä

text: Kivuvuorenmedestäjää tavataan hyvin pienellä alueella Kongon demokraattisen tasavallan itäosissa. Sen kannaksi arvioidaan 350–1 500 yksilöä. Laji on luokiteltu vaarantuneeksi.


title: Palovesi

text: Palovesi , tai joskus myös Palovesi–Jäminginselkä , on Pirkanmaalla Ruovedellä sijaitseva järvi. Se on Suomen 89. suurin järvi. Jos tulkitaan Ruoveden, Vaskivesi–Visuveden, Palovesi–Jäminginselän ja Tarjanneveden järvialtaat yhdeksi suureksi Iso-Tarjannevedeksi, saadaan sen pinta-alaksi 210 neliökilometriä. Iso-Tarjannevesi olisi sillä pinta-alalla Suomen 18. suurin järvi.


title: Palovesi

text: Paloveden ja Jäminginselän järvenosien vedenpinnat ovat samalla korkeudella, mutta Paloveden alapuolella Näsijärven Vankavesi on 60 senttimetriä alempana ja Jäminginselän yläpuolinen Ruovesi on 10 senttimetriä korkeammalla. Siksi järvenosat muodostavatkin oman järven, jonka muoto on kuitenkin niemien, saarien ja lahtien vuoksi hyvin sokkeloinen.


title: Palovesi

text: Järven eri osat on kansan suussa saaneet erilaisia nimityksiä. Raja Paloveden ja Jäminginselkän järvenosien välillä on Suomen Ympäristökeskuksen mukaan Jäminginvuolteessa, joka jää Loposperällä kahden niemen väliin. Tässä artikkelissa noudatetaan tätä jakoa.


title: Palovesi

text: Palovesi on kokonaisuudessaan 15 kilometriä pitkä ja 9,5 kilometriä leveä . Sen kokonaispinta-ala on 4 272 hehtaaria eli 42,7 neliökilometriä. Siitä kuuluu Jäminginselälle 40 % ja Palovedelle 60 %. Järven rantaviivan kokonaispituus saarien rantaviiva mukaan lukien on 202 kilometriä, josta Palovedelle kuuluu 70 %. Saaria on Palovedellä yhteensä 123, mutta Jäminginselän saarten lukumäärää ei ole ilmoitettu. Järven kokonaistilavuus on 405 miljoonaa kuutiometriä eli 0,405 kuutiokilometriä, josta Paloveteen kuuluu 60 %. Järvien keskisyvyydet ovat lähes samat.


title: Palovesi

text: Jäminginselän (järvinumero 35.322.1.001) järvenosan pinta-ala on 1 724 hehtaaria eli 17,2 neliökilometriä. Se on 7,9 kilometriä pitkä ja 7,9 kilometriä leveä. Kautussa Kautunvuolteelta alkava Ruhalanselkä ja Rajalahdenselkä ovat sen toinen pää. Niiltä on Miestamonsalmessa yhteys suurelle järvenselälle, jota kutsutaan Jäminginseläksi. Siitä työntyy eri suuntiin selvästi havaittavia lahtia, joita ovat esimerkiksi Lehriönlahti, Paarlamminlahti, Majalahti ja Pekkalanlahti. Järvenosa päättyy pian Jäminginvuolteeseen. Järvenosan saarien lukumäärää ei ole ilmoitettu, mutta suuria saaria ovat Jäminkisaari (14 ha, kartasta mitattu) ja Palosaari (10 ha).


title: Palovesi

text: Järvenosan tilavuus on 161 miljoonaa kuutiometriä eli 0,161 kuutiokilometriä ja sen keskisyvyys on 9,3 metriä. Jäminginselän järvenselkä on pääosin yli 20 metriä syvää. Siinä on useita 30 metrin syvyyteen yltäviä syvänteitä ja jopa yli 40 metrisiä syvänteitä. Samaa havaitaan Ruhalanselällä, jossa on yhdessä kohtaa 48 metriä syvää. Suurin syvyys 52 metriä sijaitsee heti Miestamonsalmen lounaspuolella. Järven rantaviivan pituus on 61 kilometriä ja sen rannat ovat metsämaata ja jonkin verran peltomaata.


title: Palovesi

text: Paloveden (järvinumero 35.321.1.001) järvenosan pinta-ala on 2 548 hehtaaria eli 25,5 neliökilometriä. Se on 9,9 kilometriä pitkä ja 8,2 kilometriä leveä. Paloveden rakenne on saaristomaisempi ja rikkonaisempi. Kettuvuori ja Velhonvuori ovat yli neljä kilometriä pitkän niemen päässä sijaitsevia mäkiä. Kyseinen niemi jakaa Paloveden pohjoisosaan ja eteläosaan. Pohjoisosa on rikkonainen ja siltä puuttuu suurempi järvenselkä. Pieniä avoveden alueita muodostavat heti Jäminginvuolteen alla Rataselkä ja pohjoisosan länsipäässä sijaitseva Riekonselkä. Eteläosassa aukeaa suuri järvenselkä Ohrionselkä, jonka koillispäässä sijaitsee Juurakkolahti ja kaakkoisosassa Kekkoslahti. Järvenosa muuttuu taas saaristoiseksi Muroleenkosken lähellä.


title: Palovesi

text: Paloveden järvenosassa on laskettu olevan 123 saarta. Niiden yhteispinta-ala on 245 hehtaaria, mikä on noin 8,8 prosenttia järven kokonaispinta-alasta. Saarista 32 on yli hehtaarin suuruisia, 79 yli aarin ja loput 12 ovat alle aarin kokoisia. Suuria Paloveden saaria ovat Kärkisaari, Jaakonsaari, Hirsisaari, Haukkasaari, Lehtisaari, Salonsaari (27 ha, mitattu kartasta), Möyrysaari ja Niinisaari.


title: Palovesi

text: Järvi on luodattu ja siitä on julkaistu syvyyskartat. Järven tilavuus on 245 miljoonaa kuutiometriä eli 0,245 kuutiokilometriä. Sen keskisyvyys on 9,6 metriä. Rataselällä sijaitsee pari yli 20 metrin syvännettä, yksi 28 metrin ja toinen 35 metrin syvänne. Riekkoselän pituussuuntaa seuraa pitkä syvännejakso, jossa on paikoin 35 metriä syvää. Velhovuoren edustalla on laaja yli 30 metriä syvä laaja syvänne. Siitä on löytynyt useita 40 metriä syvempiä kohtia , joista yksi yltää 48 metrin syvyyteen. Myös Ohrionselällä on laaja yli 20 metriä syvä alue, jossa on monia syvänteitä. Siellä on Kekkoslahden suun edustalla useita yli 50 metriä syviä kohtia ja niistä yksi yltää 61 metrin syvyyteen.


title: Palovesi

text: Järven rantaviivan pituus on 141 kilometriä, josta saarten rantaviivan yhteispituus on 52 kilometriä. Sen rannat ovat enimmäkseen metsämaata ja vähäisessä määrin peltomaata.


title: Palovesi

text: Järven rantojen läheisyydessä asutus on pääasiassa haja-asutusta, mutta eräissä paikoissa se on keskittynyt kyliin tai kulmakuntiin. Sellaisia ovat Jäminginselällä Jäminginpohjan taajama, Ruhala, Päminki ja Loposperä ja Palovedellä Riekkolanperä, Siikalahti, Hammonperä, Juurakonperä ja Kekkonen. Järven luoteisrantoja seuraa seututie 337 ja yhdystie 14278, Kautonvuolteen ylittää ja koillisrantoja seuraa kantatie 66 ja josta se haarautuu lounaaseen päin Muroleelle järven itärantoja seuraten seututie 338. Murolesta jatkaa luoteeseen päin Muroleen kanavan yli yhdystie 3382, joka yhtyy Karjulassa Kurusta tulevaan seututiehen 337.


title: Palovesi

text: Tampereen–Virtain laivareitti Runoilijan tie kulkee Paloveden läpi.


title: Palovesi

text: Suomen Ympäristökeskuksen rekistereissä on tallennettuna tiedot järven vedenpinnan korkeuksista vuodesta 1863 alkaen. Järven keskivedenkorkeus on ollut 96,03 metriä mpy (N60). Vedenpinnan keskimääräinen vuotuinen vaihtelu on ollut 0,94 metriä. Ylimmillään vesi on ollut 97,62 metriä (N60) kesäkuussa 1899 ja alimmillaan 95,21 metriä (N60) huhtikuussa 1909, joten pinnankorkeuksien äärivaihtelu on ollut 2,41 metriä.


title: Palovesi

text: Jäähavaintoja on kirjattu vuodesta 1884 alkaen Hokkasperän lahdelta. Varhaisin jäätyminen on ollut 27.10 1968 ja myöhäisin 25.1 1925. Varhaisin jäidenlähtö on ollut 18.4 1921 ja myöhäisin 25.5 1909.


title: Palovesi

text: Murolekoskesta eli Muroleen kanavan yhteydessä on kirjattu muistiin virtaamahavaintoja vuodesta 1863 alkaen. Niiden mukaan keskivirtaama (MQ) on ollut 53 kuutiometriä sekunnissa (m³/s). Vuotuiset ylivirtaamisen keskiarvo eli keskiylivirtaama (MHQ) on 118 m³/s ja keskialivirtaama 21 m³/s (MNQ). Äärivirtaamat ovat sattuneet kesäkuussa 1899, jolloin se oli 269 m³/s (HQ), ja huhtikuussa 1909, jolloin mitattiin 1,6 m³/s (NQ).


title: Palovesi

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paloveden lähialueeseen (35.321) ja Jäminginselän–Ruhalanselän alueeseen (35.322) järvi kuuluu. Järven vedenpinnan korkeus on 96,0 metriä mpy.


title: Palovesi

text: Järvi saa pääosan vedestään Ruoveden kautta, mistä tulee 5 769 neliökilometrin suuruisen valuma-alueen vedet. Jäminginselän pohjoisrantaan laskee Paarlammin valuma-alueen (35.324) vedet ja sen itärantaan laskevat Pärjänojan valuma-alue (35.325), Myllyojan valuma-alue (35.326) ja Isojärven valuma-alue (35.327). Paloveden pohjoisrantaan laskee Nenos-Kieringan valuma-alue (35.323) ja sen kaakkoisrantaan laskevat Tarvonojan–Myllyojan valuma-alue (35.328) ja Rikalanjärven–Jouttenuksen valuma-alue (35.329).


title: Palovesi

text: Suoraan tai välillisesti Jäminginselän–Ruhalanselän alueelle laskee neljä yli hehtaarin kokoista järveä, jotka ovat Ruoveden taajamassa Koukkulammi (5 ha), Utukkalammi ja Nahkurinlammi, järvenosan pohjoisrannassa Lehriönjärvi (57 ha) ja Mäyrälammi (1 ha) sekä sen etelärannalla Ullikkajärvi (18 ha). Vastaavasti Paloveden lähialueeseen laskee 18 järveä tai lampea, joista huomattavaimpia ovat seuraavat: Riekkoselälle laskevat Pihlajajärvi (7 ha), Pahalammi (1 ha), Sammakkolammi, Pajajärvi, Iso Kivijärvi (15 ha), Pikku Kivijärvi (3 ha) ja näistä hieman idempää Helvettijärvi (2 ha) ja Hakajärvi (2 ha), sitten Paloveden länsirantaan Valkeajärvi (7 ha), Hammonjärvi (8 ha), Pikku Hammonjärvi (1 ha), Iso Kantojärvi (4 ha) ja Lehmusjärvi (7 ha), Siikalhdella Urtinlahteen Urtinlammi, Kolunjärvi (8 ha), Särkijärvi (12 ha), Ahvenjärvi (8 ha) ja Hakojärvi (3 ha), Paloveden lounaisrantaan Sarvananjärvi (29 ha), itäosan Juurakkolahteen Kompanjärvi (4 ha) ja Muroleen kanavan edustalle Armasjärvi (12 ha).


title: Palovesi

text: Järvi laskee Murolekosken kautta Näsijärven Vanhaselkään.


title: Vuorimedestäjä

text: Vuorimedestäjä ("Cinnyris mediocris") on medestäjien heimoon kuuluva varpuslintu.


title: Vuorimedestäjä

text: Vuorimedestäjää tavataan Keniassa ja Tansaniassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: National Gallery (täsmennyssivu)

text: National Gallery voi tarkoittaa ainakin seuraavia taidemuseoita:


title: Anna Gasser

text: Anna Gasser (s. 16. elokuuta 1991) on itävaltalainen lumilautailija, joka kilpailee slopestylessa ja big airissa.


title: Anna Gasser

text: Lumilautailun maailmancupissa Gasser kilpaili ensimmäisen kerran Copper Mountainin slopestylessa tammikuussa 2013 sijoittuen 40:nneksi. Kymmenen parhaan joukkoon hän sijoittui ensimmäisen kerran Špindlerův Mlýnin slopestylessa maaliskuussa 2013 oltuaan yhdeksäs. Hän ylsi kolmen parhaan joukkon ensimmäisen kerran Stonehamin slopestylessa tammikuussa 2014 oltuaan kolmas. Ensimmäisen voittonsa hän saavutti Milanon big airissa marraskuussa 2016. Yhteensä hän on voittanut seitsemän maailmancupin kilpailua (tilanne kauden 2017–2018 jälkeen).


title: Anna Gasser

text: Lumilautailun MM-kilpailuissa Stonehamissa 2013 Gasser sijoittui slopestylessa 18:nneksi. Gasser kilpaili naisten slopestylessa Sotšin talviolympialaisissa 2014 sijoittuen kymmenenneksi. Kreischbergin MM-kilpailuissa 2015 hän sijoittui slopestylessä hopealle ja vuoden Sierra Nevadan MM-kilpailuissa 2017 hän saavutti big airissa kultaa. Hän voitti kultaa samaisessa lajissa myös Pyeongchangin talviolympialaisissa 2018.


title: Mike Vogel

text: Michael "Mike" James Vogel (s. 17. heinäkuuta 1979 Pennsylvania) on yhdysvaltalainen näyttelijä ja entinen malli. Hän on näytellyt muun muassa "Texasin moottorisahamurhat" (2003), "Poseidon" (2006), "Cloverfield" (2008), "Blue Valentine" (2010), "Piiat" (2011) ja "Under the dome (sarja)" (2013-2015)


title: Mike Vogel

text: Vuodesta 2013 Vogel on näytellyt televisiosarjassa "Under the Dome", joka perustuu Stephen Kingin samannimiseen romaaniin. Vuosina 2011–2012 hän näytteli yhden kauden mittaiseksi jääneessä historiallisessa draamasarjassa "Pan Am".


title: Carolina Márquez

text: Carolina Márquez on kolumbialais-italialainen, Roomassa asuva elektronisen musiikin artisti.


title: Carolina Márquez

text: Márquez syntyi Bogotássa, Kolumbiassa. Hän lähti kotimaastaan vuonna 1986 opiskelemaan draamaa Escuela de Arte Dramáticossa Barcelonassa, Espanjassa. Vuonna 1991 hän muutti perheensä kanssa Venetsiaan, missä hän opiskeli moderneja kieliä sekä kirjallisuutta.


title: Carolina Márquez

text: Márquezin ensimmäinen merkittävä musiikillinen menestys oli kappale ”S.E.X.O.”, jonka hän pääsi esittämään Milanossa 80 000 katsojan edessä. Kappaleesta tuli yleiseurooppalainen klubihitti. Tämän menestyksen myötä hän julkaisi ensimmäisen albuminsa, "Más Músican", Do It Yourself- ja Virgin Italy Records -levy-yhtiöiden kanssa. Albumi sisältää viisitoista hänen sanoittamaansa, esittämäänsä ja tuottamaansa kappaletta.


title: Carolina Márquez

text: Vuonna 2004 Márquez julkaisi G. Hermannin ”Twisted Nerve” -sävellykseen pohjautuvan ”The Killer’s Songin”, josta muodostui hänen ensimmäinen kansainvälinen menestyksensä. Vuonna 2005 julkaistiin sen seuraaja ”The Killer’s Song Vol II”, jonka mukana oli remiksauksia muilta tunnetuilta eurooppalaisilta DJ-artisteilta, kuten The Disco Boysilta. Kappaletta soitettiin paljon Ibizassa. EMI markkinoi kappaletta julkaisun jälkeen Latinalaisessa Amerikassa ja Ultra Records puolestaan Yhdysvalloissa. Seuraajasingle ”Pleasure Ground” oli myös menestys Italiassa sekä muutamissa muissa Euroopan valtioissa.


title: Carolina Márquez

text: Oltuaan joitakin vuosia tauolla Márquez teki paluun vuonna 2011 kappaleella ”Wicked Wow”. Vuonna 2012 hän julkaisi singlenä kappaleen ”Weekend (Wicked Wow)”. Vuonna 2013 hän julkaisi kappaleen ”Sing La La La”, joka sisältää sampleja Ruki Vverh!:n kappaleesta ”Pesenka” sekä ATC:n kappaleesta ”Around the World (La La La La La)”. Tässä kappaleessa Márquezin kanssa esiintyvät Flo Rida ja Dale Saunders. Siitä tuli jälleen kerran kansainvälinen menestys.


title: Varsinainen Kiina

text: Varsinainen Kiina () on länsimaissa ainakin aikaisemmin käytetty nimitys Kiinan historiallisesta ydinalueesta. Tavallisesti siihen on luettu Kiinan nykyiset alueet Tiibetiä, Xinjiangia, Sisä-Mongoliaa ja Mantšuriaa lukuun ottamatta.


title: Varsinainen Kiina

text: Varsinainen Kiina käsittää 18 historiallista maakuntaa. Se jakautuu kahteen pääosaan, Pohjois- ja Etelä-Kiinaan. Kiinan keisarikunnan aikana sitä nimitettiin myös "Sisemmäksi Kiinaksi" ja sen ulkopuolisia alueita "Ulommaksi Kiinaksi.


title: Elena Könz

text: Elena Könz (s. 12. syyskuuta 1987) on sveitsiläinen lumilautailija ja maailmanmestari, joka kilpailee enimmäkseen slopestylessa.


title: Elena Könz

text: Lumilautailun maailmancupissa Könz kilpaili ensimmäisen kerran Copper Mountainissa tammikuussa 2013 sijoittuen slopestylessa neljänneksi. Joulukuussa 2013 hän sijoittui samassa paikassa käydyssä kilpailussa kolmanneksi saavuttaen ensimmäisen palkintokorokesijoituksensa. Könz kilpaili naisten slopestylessa Sotšin talviolympialaisissa 2014 sijoittuen yhdeksänneksi.


title: Elena Könz

text: Lumilautailun maailmanmestaruuskilpailuissa Kreischbergissä 2015 hän voitti kultaa big airissa.


title: Nikolai Duhonin

text: Nikolai Nikolajevitš Duhonin (13. joulukuuta 1876 – 3. joulukuuta 1917 Mogiljov) oli Venäjän keisarikunnan armeijan viimeinen ylipäällikkö parin viikon ajan marraskuussa 1917.


title: Nikolai Duhonin

text: Ensimmäisessä maailmansodan alkaessa vuonna 1914 Duhonin toimi everstinä Venäjän pääesikunnassa. Vuonna 1915 hänet ylennettiin kenraalimajuriksi ja nimitettiin kahdeksannen armeijan päämajoitusmestariksi. Seuraavana vuonna hän yleni lounaisrintaman armeijaryhmän päämajoitusmestariksi ja 1917 mainitun armeijaryhmän esikuntapäälliköksi. 40-vuotias Duhonin oli yksi armeijan nuorimpia kenraaleita, kun Venäjän väliaikainen hallitus nimitti hänet syyskuussa 1917 pääesikunnan päälliköksi Kornilovin kapinan jälkitunnelmissa. Kun bolševikit kaappasivat vallan marraskuun alussa, väliaikaisen hallituksen johtaja Aleksandr Kerenski nimitti viimeisenä toimenpiteenään Duhoninin ylipäälliköksi ennen kuin pakeni itse. Duhonin yritti ottaa puolueettoman asenteen suhteessa uuteen bolševikkihallintoon ja pitää rintaman kasassa. Jo 20. marraskuuta Leninin johtama kansankomissaarien neuvosto kuitenkin määräsi hänet sopimaan aselevosta saksalaisten kanssa rauhanneuvotteluiden käynnistämiseksi. Duhonin kieltäytyi, joten Lenin ilmoitti 22. marraskuuta hänen olevan erotettu ja nimitti Nikolai Krylenkon uudeksi ylipäälliköksi hänen tilalleen. Duhonin suunnitteli estävänsä Krylenkoa tulemasta päämajakaupunki Mogiljoviin, mutta hän ei saanut enää mistään joukkoja tähän tarkoitukseen.


title: Nikolai Duhonin

text: Duhonin pidätettiin päämajassaan Mogiljovissa 2. joulukuuta ja hänet määrättiin siirrettäväksi vankina Petrogradiin. Seuraavana päivänä, kun häntä oltiin viemässä siirrettäväksi, joukko vihaisia sotilaita ja matruuseja raahasi hänet ulos junasta ja lynkkasi kuoliaaksi pistimillä. Syynä vihaan oli ilmeisesti se, että Duhonin oli laskenut vapaaksi joukon Kornilovin kapinaa johtaneita kenraaleita. Läsnä ollut Krylenko yritti turhaan estää lynkkauksen, sillä hän olisi halunnut Duhoninin tuomittavaksi sotaoikeudessa.


title: Spencer O’Brien

text: Spencer O’Brien (s. 2. helmikuuta 1988 Alert Bay, Brittiläinen Kolumbia) on kanadalainen lumilautailija. Hän kilpaili uransa alussa halfpipessa, mutta vaihtoi lajikseen slopestylen.


title: Spencer O’Brien

text: Stonehamin MM-kilpailuissa 2013 O’Brien voitti kultaa slopestylessa. Lumilautailun maailmancupissa O’Brien kilpaili ensimmäisen kerran Copper Mountainissa tammikuussa 2013 sijoittuen slopestylessa kahdeksanneksi. Winter X Gameseissa O’Brien on saavuttanut kaksi kertaa hopeaa ja kaksi kertaa pronssia. Hän teki olympiadebyyttinsä Sotšissa 2014 sijoittuen slopestylessa 12:nneksi.


title: Jamie Anderson

text: Jamie Anderson (s. 13. syyskuuta 1990 South Lake Tahoe) on yhdysvaltalainen lumilautailija, joka kilpailee enimmäkseen slopestylessa. Vuonna 2014 hän voitti ensimmäistä kertaa olympialajina järjestetyn slopestylen kultaa Sotšin olympialaisissa. Hän voitti samassa lajissa kultaa myös Pyeongchangissa 2018.


title: Jamie Anderson

text: Lumilautailun maailmancupissa Anderson kilpaili ensimmäisen kerran Cardronassa elokuussa 2009 sijoittuen half-pipessa 13:nneksi. Ensimmäisen voittonsa hän saavutti toisessa maailmancupin osakilpailussaan, Copper Mountainin slopestylekilpailussa tammikuussa 2013. Toisen voittonsa hän saavutti Cardronassa elokuussa 2013.


title: Karly Shorr

text: Karly Shorr (s. 18. toukokuuta 1994) on yhdysvaltalainen lumilautailija, joka kilpailee enimmäkseen slopestylessa.


title: Karly Shorr

text: Nuorten MM-kilpailuissa Valmalencossa huhtikuussa 2011 Shorr sijoittui slopestylessa pronssille. Lumilautailun maailmancupissa Shorr kilpaili ensimmäisen kerran Copper Mountainissa tammikuussa 2013 sijoittuen slopestylessa 11:nneksi. Parhaimmillaan hän on sijoittunut maailmancupissa yhdeksänneksi Cardronan slopestylekilpailussa elokuussa 2013.


title: Karly Shorr

text: Shorr kilpaili naisten slopestylessa Sotšin talviolympialaisissa 2014, jossa hän selvisi finaaliin asti. Finaalissa Shorr sijoittui olympialaisten kuudenneksi, pisteillä 75,00.


title: Kobisistaatti

text: Kobisistaatti on lääke, joka tehostaa muiden HIV lääkkeiden vaikutusta. Sillä itsellä ei ole vaikutusta HI-virukseen, mutta elvitegraviiri nimisen integraasinestäjän vaikutusaika pitenee kun sitä otetaan kobisistaatin kanssa.


title: Arthur Currie

text: Sir Arthur William Currie (5. joulukuuta 1875 Napperton, Ontario – 30. marraskuuta 1933 Montreal) oli kanadalainen kenraali, joka toimi ensimmäisessä maailmansodassa Euroopassa sotineiden kanadalaisten joukkojen komentajana 1917–1918. Hän oli ensimmäinen kanadalainen, joka on saanut täyden kenraalin sotilasarvon.


title: Arthur Currie

text: Currie työskenteli alkujaan opettajana ja sen jälkeen liikemiehenä Victoriassa. Hän värväytyi vapaaehtoisena miliisijoukkoihin ja yleni rivimiehestä tykistön everstiluutnantiksi maailmansotaa edeltäneinä vuosina. Juuri ennen sodan alkua hän oli joutumassa kiinteistökauppojensa vuoksi vararikkoon ja syytteeseen kavalluksesta, mutta joukko ystäviä pelasti hänet.


title: Arthur Currie

text: Vaikka Currien sotilaskoulutus oli vähäinen, hänet nimitettiin pataljoonankomentajaksi ensimmäiseen kanadalaiseen joukko-osastoon, joka lähetettiin syksyllä 1914 sotimaan brittijoukkojen rinnalle länsirintamalle. Sodan aikana hän yleni tasaisesti. Talvella 1914–1915 hän toimi prikaatinkomentajana ja ansioitui varsinkin toisessa Ypresin taistelussa, jossa saksalaiset käyttivät ensimmäisen kerran taistelukaasua aseena. Sen jälkeen hän oli 1915–1916 divisioonankomentajana ja näytti jälleen kykynsä Vimyn harjanteen taistelussa, jonka menestyksekäs hyökkäys oli pitkälti hänen suunnittelemansa. Heinäkuussa 1917 kenraaliluutnantiksi ylennetty Currie nimitettiin neljää divisioonaa käsittäneiden kanadalaisten joukkojen komentajaksi brittiläisen kenraali Julian Byngin tilalle. Currien komentamat kanadalaiset saavuttivat menestystä kolmannessa Ypresin taistelussa ja etenivät sodan viimeisten kuukausien aikana voitosta voittoon. Currien tahdon mukaisesti kanadalaiset joukot säilytettiin sodan aikana yhtenäisenä taisteluryhmänä. Vaikka brittien sodanjohto arvosti tehokkaana komentajana pidettyä Currieta, omien joukkojensa parissa hänellä oli huonompi maine, sillä hänen sanottiin pitävän etäisyyttä miehiinsä ja johtavan taisteluita kaukaa rintaman takaa.


title: Arthur Currie

text: Currie lyötiin ritariksi vuonna 1917 ja hänelle myönnettiin monia korkeimmista ansiomerkeistä. Maailmansodan jälkeen hän toimi Kanadan miliisijoukkojen ylitarkastajana ja yleni Kanadan armeijan ensimmäiseksi kenraaliksi. Vuodesta 1920 hän toimi kuolemaansa asti Montrealissa toimivan McGill-yliopiston rehtorina ja kanslerina.


title: Satakunnan käräjäoikeus

text: Satakunnan käräjäoikeus on Satakunnan tuomiopiiriin ja Turun hovioikeuspiiriin kuuluva käräjäoikeus.


title: Satakunnan käräjäoikeus

text: Satakunnan käräjäoikeus syntyi vuoden 2010 alussa, kun Porin ja Rauman käräjäoikeudet ja Ikaalisten käräjäoikeuden läntisimmät kunnat eli Honkajoki, Jämijärvi, Kankaanpää ja Karvia liittyivät valtioneuvoston antamalla asetuksella yhdeksi kokonaisuudeksi. Satakunnan käräjäoikeuden kansliat ja istuntosalit sijaitsevat Porissa ja Raumalla. Myös Kokemäellä on aiemmin sijainnut käräjäoikeuden sivukanslia, mutta sen toiminta on lopetettu vuoden 2016 alussa.


title: Jamie Nicholls

text: Jamie Nicholls (s. 21. heinäkuuta 1993) on brittiläinen lumilautailija, joka kilpailee enimmäkseen slopestylessa.


title: Jamie Nicholls

text: Stonehamin MM-kilpailuissa 2013 Nicholls sijoittui slopestylessa 14:nneksi. Lumilautailun maailmancupissa Nicholls kilpaili ensimmäisen kerran Lontoossa lokakuussa 2008 sijoittuen big airissa 71:nneksi. Ensimmäiset maailmancupin pisteensä hän saavutti vuotta myöhemmin samassa paikassa oltuaan 27:s. Kymmenen parhaan joukkoon hän sijoittui ensimmäisen kerran Lontoon big air -kilpailussa lokakuussa 2010 oltuaan seitsemäs. Seuraavana vuonna hän sijoittui samassa kilpailussa neljänneksi saavuttaen uransa parhaan sijoituksen maailmancupissa.


title: Etelä-Savon käräjäoikeus

text: Etelä-Savon käräjäoikeus on Itä-Suomen hovioikeuspiiriin kuuluva käräjäoikeus, joka muodostaa Etelä-Savon tuomiopiirin.


title: Etelä-Savon käräjäoikeus

text:
Etelä-Savon käräjäoikeus syntyi vuoden 2010 alussa, kun Mikkelin, Pieksämäen ja Savonlinnan käräjäoikeudet yhdistyivät valtioneuvoston asetuksella yhdeksi kokonaisuudeksi. Käräjäoikeuden kanslia sijaitsee Mikkelissä. Lisäksi Savonlinna toimii istuntoipaikkakuntana.
Etelä-Savon käräjäoikeuden laamannina toimii Marja Virtanen.


title: Maxime Dufour-Lapointe

text: Maxime Dufour-Lapointe (s. 9. helmikuuta 1989 Montreal, Quebec) on kanadalainen freestylehiihtäjä, joka kilpailee kumparelaskussa.


title: Maxime Dufour-Lapointe

text: Freestylehiihdon MM-kilpailuissa Inawashirossa vuonna 2009 Dufour-Lapointe sijoittui 18:nneksi parikumparelaskussa. Sotšin olympialaisissa 2014 hän oli kumparelaskussa kahdestoista. Kreischbergin MM-kilpailuissa 2015 hän sijoittui kumparelaskussa neljänneksi ja parikumparelaskussa yhdeksänneksi.


title: Maxime Dufour-Lapointe

text: Freestylehiihdon maailmancupissa Dufour-Lapointe kilpaili ensimmäisen kerran Apexissa helmikuussa 2007 sijoittuen kumparelaskussa 20:nneksi. Kymmenen parhaan joukkoon hän sijoittui ensimmäisen kerran Mariánské Lázněn kumparelaskussa maaliskuussa 2008 oltuaan kuudes. Kolmen parhaan joukkoon hän sijoittui ensimmäisen kerran Deer Valleyn kumparelaskussa tammikuussa 2014 oltuaan kolmas. Hän oli samalla kaudella kolmas myös Inawashiron kumparelaskussa ja La Plagnen parikumparelaskussa. Hän sijoittui kumparelaskun maailmancupin pisteissä neljänneksi kaudella 2013–2014.


title: Maxime Dufour-Lapointe

text: Hänen siskonsa Justine ja Chloé ovat myös kumparelaskijoita.


title: Justine Dufour-Lapointe

text: Justine Dufour-Lapointe (s. 25. maaliskuuta 1994 Montreal, Quebec) on kanadalainen freestylehiihtäjä, joka kilpailee kumparelaskussa.


title: Justine Dufour-Lapointe

text: Dufour-Lapointe voitti Sotšin talviolympialaisissa 2014 kultaa kumparelaskussa siskonsa Chloén sijoittuessa hopealle. Hän voitti kumparelaskun maailmanmestaruuden Kreischbergissä 2015 ja sai samoissa kilpailuissa hopeaa parikumpareissa. MM-kilpailuissa Vossissa vuonna 2013 Dufour-Lapointe saavutti pronssia kumparelaskussa. Parikumparelaskussa hän sijoittui 15:nneksi. Vuonna 2017 Sierra Nevadassa hän saavutti kumpareissa pronssia.


title: Justine Dufour-Lapointe

text: Freestylehiihdon maailmancupissa Dufour-Lapointe kilpaili ensimmäisen kerran Rukalla joulukuussa 2010 sijoittuen kumparelaskussa viidenneksi. Kolmen parhaan joukkoon hän sijoittui ensimmäisen kerran seuraavassa osakilpailussaan Meribelissa joulukuussa 2010 oltuaan parikumparelaskussa kolmas. Ensimmäisen maailmancupin voittonsa hän saavutti tammikuussa 2011 Mont Gabrielin parikumpareissa. Yhteensä hän on voittanut urallaan yhdeksän maailmancupin osakilpailua, kuusi kumparelaskussa ja kolme parikumparelaskussa.


title: Justine Dufour-Lapointe

text: Hänen siskonsa Maxime ja Chloé ovat myös kumparelaskijoita.


title: Russian Government Cup 2008

text: Russian Government Cup 2008 oli Venäjällä järjestetty jääpalloturnaus. Se pelattiin Novosibirskissa 5.–7. joulukuuta 2008. Turnaukseen osallistui viisi joukkuetta neljästä maasta.


title: Päijät-Hämeen käräjäoikeus

text: Päijät-Hämeen käräjäoikeus on yksi Suomen 27:stä käräjäoikeudesta. Päijät-Hämeen käräjäoikeus sijaitsee Lahdessa.


title: Päijät-Hämeen käräjäoikeus

text: Päijät-Hämeen käräjäoikeus kuuluu Itä-Suomen hovioikeuden tuomiopiiriin. Päijät-Hämeen käräjäoikeuden tuomiopiirin muodostavat Asikkala, Hartola, Heinola, Hollola, Hämeenkoski, Kärkölä, Lahti, Nastola, Orimattila, Padasjoki ja Sysmä.


title: Päijät-Hämeen käräjäoikeus

text: Heinolan käräjäoikeus lakkautettiin 2008. Käräjäoikeuden tuomiopiiriin kuuluneet Heinola, Hartola ja Sysmä liitettiin Päijät-Hämeen käräjäoikeuteen ja Mäntyharju sekä Pertunmaa liitettiin Mikkelin käräjäoikeuden tuomiopiiriin. Heinolaan jäi kuitenkin käräjäoikeuden kanslia ja istuntopaikka. Heinolan kanslia ja istuntopaikka lakkautettiin helmikuussa 2015, jolloin toiminnat ja Heinolassa ollut henkilökunta siirrettiin Lahteen.


title: Adler Arena

text: Adler Arena () on vuonna 2012 käyttöön avattu pikaluisteluhalli Sotšissa, Venäjällä. Se sijaitsee keskellä Sotšin olympiapuistoa.


title: Adler Arena

text: Adler Arenalla on 400 metriä pitkä luistelurata, joka täyttää kansainväliset vaatimukset. Areenalla käydään vuoden 2014 talviolympialaisten pikaluistelukilpailut. Olympialaisten jälkeen areena on tarkoitus muuttaa messuhalliksi.


title: Adler Arena

text: Ennen olympialaisia Adler Arenalla kilpailtiin Venäjän pikaluistelun mestaruuskisat sekä Yleisluistelun maailmanmestaruuskilpailut vuonna 2012.


title: Antti Samuli Korhonen

text: Antti Samuli Korhonen (s. 1950) on suomalainen tekniikan tutkija. Hän on ollut vuodesta 1988 Teknillisen korkeakoulun metalliopin professori. Hän on tutkinut metallien muokkausta ja lämpökäsittelyä.


title: Antti Korhonen

text: Antti Korhonen -nimisiä henkilöitä ovat:


title: Lapin käräjäoikeus

text: Lapin käräjäoikeus on yksi Suomen 27 käräjäoikeudesta. Lapin käräjäoikeus sijaitsee Rovaniemellä ja Sodankylässä, ja se kuuluu Rovaniemen hovioikeuden tuomiopiiriin. Itse Lapin käräjäoikeuden tuomipiiri on jaettu kolmeen osaan:Lapin käräjäoikeuden laamanni on Jyrki Kiviniemi.


title: Russian Government Cup 2010

text: Russian Government Cup 2010 oli Kirovissa Venäjällä 3.-5. joulukuuta 2010 järjestetty kansainvälinen jääpalloturnaus. Joukkueita oli mukana kahdeksan neljästä maasta.


title: Jérémy Perbet

text: Jérémy Perbet (s. 12. joulukuuta 1984 Le Puy-en-Velay, Ranska) on ranskalainen jalkapalloilija. Hän edustaa turkkilaista Başakşehiria ja on pelipaikaltaan hyökkääjä.


title: Jérémy Perbet

text: Perbet siirtyi tammikuussa 2013 Villarrealiin belgialaisseura RAEC Monsista. Hän pelasi ensimmäisen ottelunsa joukkueessa 9. helmikuuta 2013 Ponferradinaa vastaan.


title: Lännen Media

text: Lännen Media Oy on 12 länsi- ja pohjoissuomalaisen maakuntalehden vuonna 2014 perustama yhteisyritys. Lehdet perustivat vuoden 2014 lopulla yhteisen valtakunnallisen toimituksen, joka tuottaa sisältöä niin painettuihin lehtiin kuin digi-, verkko- ja mobiilikanaviin.


title: Lännen Media

text: Lännen Medialla on noin 40 hengen toimitus, joka tuottaa lehtien kotimaanpolitiikkaan, ulkomaihin, talouteen ja yhteiskuntaan liittyvät uutiset.


title: Lännen Media

text: Lännen Median perustajalehtiin kuuluivat Alma Median sanomalehdet "Aamulehti", "Satakunnan Kansa", "Lapin Kansa", "Kainuun Sanomat" ja "Pohjolan Sanomat", Ilkka-Yhtymän sanomalehdet "Ilkka" ja "Pohjalainen" sekä "Turun Sanomat", "Kaleva", "Keskipohjanmaa", "Hämeen Sanomat" ja "Forssan Lehti". Lehtien yhteenlaskettu levikki on noin 500 000 kappaletta ja lukijakunta noin 1,3 miljoonaa henkeä. Lehdet sopivat yhteistyöstä aiesopimuksella helmikuussa 2014. Vuonna 2018 Lännen Mediaan liittyi raumalainen "Länsi-Suomi-lehti".


title: Lännen Media

text: Lännen Median lisäksi toinen vastaava suurien suomalaisten sanomalehtien yhteistyöverkosto on Uutissuomalainen.


title: Kansallinen rukousaamiainen

text: Kansallinen rukousaamiainen () on vuosittain helmikuun ensimmäisenä torstaina Yhdysvaltain pääkaupungissa Washingtonissa järjestettävä tapahtuma. Sen paikkana on nykyään Washington Hilton -hotelli. Rukousaamiainen pidettiin ensimmäisen kerran vuonna 1953.


title: Kansallinen rukousaamiainen

text: Tapahtuma muodostuu varsinaisen rukousaamiaisen lisäksi useista lounaiden ja päivällisten yhteydessä käytävistä tapaamisista. Päätapahtuma on torstaiaamun suuri rukousaamiainen, jossa on yleensä kaksi puhujaa: Yhdysvaltain presidentti sekä vieraileva puhuja, jonka henkilöllisyyttä ei paljasteta etukäteen. Kansallisen rukousaamiaisen isäntänä toimii Yhdysvaltain kongressi, ja sen järjestelyistä vastaa fundamentalistinen The Fellowship -järjestö.


title: Kansallinen rukousaamiainen

text: Rukousaamiaisen 3 500 osallistujaa ovat Yhdysvaltain kongeressin ja hallituksen jäsenien lisäksi politiikan ja talouselämän eliittiä, joita on paikalle kutsuttu myös muualta maailmasta. Lisäksi mukana on Washingtonissa vaikuttavia diplomaatteja sekä uskonnollisia ja sotilasjohtajia. Euroopasta kutsuttuna on ollut yleensä konservatiivipuolueiden edustajia, muun muassa europarlamentaarikkoja.


title: Kansallinen rukousaamiainen

text: Suomalaisista poliitikoista ruokousaamiaiselle ovat osallistuneet muun muassa Päivi Räsänen, Eija-Riitta Korhola, Sari Essayah, Toimi Kankaanniemi, Timo Soini, Laura Huhtasaari ja Antero Laukkanen. Myös presidentti Martti Ahtisaari oli kutsuttujen joukossa vuonna 2011, mutta hän jäi pois kiireisiinsä vedoten.


title: Kansallinen rukousaamiainen

text: Tapahtuma on saanut osakseen myös runsaasti kritiikkiä. Muun muassa vuonna 2010 yhdysvaltalaisten poliitikkojen toimia ja etiikkaa valvova järjestö Citizens for Responsibility and Ethics in Washington pyysi presidentti Barack Obamaa ja kongressin jäseniä jäämään pois rukousaamiaiselta, jota se kuvaili ”salamyhkäiseksi” ja tapahtuman järjestäjää ”kultinomaiseksi lahkoksi”. Rukousaamiaisen järjestäjän The Fellowship -organisaation on epäilty toimineen Ugandassa homoseksuaalien vangitsemisiin ja jopa teloituksiin johtaneiden lakien taustavaikuttajana.


title: Dragon Trophy

text: Dragon Trophy on jokavuotinen, kansainvälinen taitoluistelukilpailu. Se on yleensä pidetty helmikuussa Ljubljanassa, Sloveniassa. Palkinnot jaetaan miesten ja naisten yksinluistelussa "senior, junior" ja "noviisisarjoissa". "Seniorsarja" lisättiin kilpailuun vuonna 2012. Vuoden 2014 kilpailut käytiin 6.-9. helmikuuta.


title: Yhdysvaltain hallitus

text: Yhdysvaltain hallitus () on Yhdysvaltain liittovaltiotason hallinnon korkein elin, jota johtaa presidentti.


title: Yhdysvaltain hallitus

text: Presidentti nimittää hallituksen ja esittelee valitsemansa jäsenet senaatille. Se puolestaan hyväksyy tai hylkää presidentin nimeämät ehdokkaat yksinkertaisella enemmistöllä. Hallituksen toimikausi on sama kuin presidentillä ja se muodostuu yleensä enemmistöpuolueen edustajista.


title: Yhdysvaltain hallitus

text: Hallituksen ministerien lisäksi seitsemällä hallinnon virkamiehellä on ministerin arvo. Heistä Valkoisen talon kansliapäällikkö ei tarvitse senaatin hyväksyntää. Korkea-arvoisin ministeri Yhdysvaltain hallituksessa on ulkoministeri, mutta hallitusta johtaa varapresidentti.


title: Iisa (laulaja)

text: Iisa (oikealta nimeltään Iisa Pajula, ent. Pykäri, s. 9. elokuuta 1979 Tampere) on Regina-yhtyeen kanssa esiintynyt suomalainen laulaja. Hänen ensimmäinen sooloalbuminsa "Iisa" julkaistiin 31. tammikuuta 2014. Hän on aikaisemmin toiminut myös kolumnistina Helsingin Sanomissa ja A-Lehdet Oy:n julkaisemissa lehdissä.


title: Iisa (laulaja)

text: Pykärin musiikkiura alkoi vuonna 2004, kun Iisa ja hänen tuolloinen poikaystävänsä Mikko Pykäri alkoivat tehdä kappaleita yhdessä ja perustivat yhtyeen. Regina esiintyi ensimmäisen kerran Semifinalissa Tigerbombsin kanssa. Myöhemmin Regina sai levytyssopimuksen Next Big Thing -yhtiön kautta. Mikko Pykäri sävelsi Reginan kappaleet ja Iisa sanoitti ne.


title: Iisa (laulaja)

text: Reginan toinen albumi "Oi miten suuria voimia!" ilmestyi vuonna 2007. Albumin julkaisi Suomessa Next Big Thing ja Taiwanissa White Wabbit Records.


title: Iisa (laulaja)

text: Regina haki "Puutarhatrilogia"-levylle uusia soundeja, jolloin vaikutteita ruvettiin hakemaan muun muassa Lasse Mårtensonin musiikista ja vanhasta iskelmämusiikista. Reginan viimeisin levy "Soita minulle" ilmestyi vuonna 2011. Myöhemmin Regina jäi tauolle.


title: Iisa (laulaja)

text: Iisa on vuodesta 2010 lähtien tehnyt kappaleita myös muille artisteille, kuten Paula Koivuniemelle, Laura Närhelle, Jukka Ässälle, Kaija Koolle ja Janna Hurmerinnalle.


title: Iisa (laulaja)

text: Iisa suunnitteli vuonna 2013 ensimmäisen sooloalbumin tekemistä. Hän halusi kokeilla säveltämistä, ja niinpä hän teki suurimman osan sooloalbumin kappaleista itse, tosin Mikko oli myös mukana säveltämässä joitakin kappaleita. Iisan esikoissooloalbumi "Iisa" ilmestyi tammikuussa 2014.


title: Iisa (laulaja)

text: Huhtikuussa 2015 Iisa julkaisi tulevalta levyltä singlen "Polulta harhaan". Elokuussa julkaistiin vielä toinen single, "Kukaan ei oo kenenkään" ja albumi "Kukaan ei oo kenenkään" ilmestyi elokuun lopussa.


title: Iisa (laulaja)

text: Iisan ja Mikko Pykärin eron jälkeen alkuvuonna 2017 ilmoitettiin että myös Regina-yhtye hajoaa.


title: Iisa (laulaja)

text: Iisa vietti lapsuutensa Orivedellä ja asuu nykyään Helsingissä. Iisa ja samassa Regina-yhtyeessä toimiva muusikko Mikko Pykäri menivät naimisiin vuonna 2009 ja IIsa haki yksin avioeroa marraskuussa 2016. Iisa on koulutukseltaan filosofian maisteri.


title: Russian Government Cup 2012

text: Russian Government Cup 2012 oli Venäjällä järjestetty jääpalloturnaus. Se pelattiin Abakanissa 14.–16. joulukuuta 2012. Turnaukseen osallistui viisi joukkuetta kolmesta maasta.


title: Kaskiröykkiö

text:
Kaskiröykkiö tai kaskiraunio on kaskiviljelyn oheessa muodostunut kivinen jäännös, joita löytyy alueilta, joissa on kaskiviljelyä harrastettu.
Tyypillisiä kaskiröykkiöitä ovat erilaiset kiviröykkiöt, jotka voivat olla taidokkaastikin ladottuja. Ne ovat yleensä sammaloituneita ja ladottu
pelkästään kivistä, joskus maakivien ympärille tai päälle. Muodoltaan röykkiöt ovat yleensä pyöreähköjä, mutta myös muita muotoja esiintyy. Kiviä on kerätty myös
luontaisiin painaumiin ”salaojitukseksi”. Maaperä kaskiröykkiöiden välisellä alueella saattaa olla huomattavan tasainen ja kivetön.
Kaskiröykkiöt ja -röykkiöalueet kiviaitoineen ovat kiinteitä muinaisjäännöksiä. Nykyaikaan säilyneet kaskiröykkiöt ovat nykyään yleensä metsittyneissä ympäristöissä.


title: Halikon tuomiokunta

text: Halikon tuomiokunta oli Turun hovioikeuspiiriin kuulunut kihlakunnantuomarin virka-alue. Tuomiokunta muodostettiin 12. toukokuuta 1876 ja toiminta alkoi vuoden 1877 alussa. Tuomiokunnat lakkautettiin alioikeusuudistuksessa 1993. Tämä tuomiokunta syntyi, kun Piikkiön ja Halikon alaosan kihlakunnan tuomiokunnasta ja Piikkiön ja Halikon yläosan kihlakunnan tuomiokunnasta muodostettiin Halikon tuomiokunta ja Piikkiön tuomiokunta. Järjestelystä määrättiin julistuksella 26. elokuuta 1862, mutta se toteutettiin vasta Piikkiön ja Halikon yläosan kihlakunnan tuomiokunnan tuomarinviran tullessa avoimeksi Ernst Gustaf Wentzel Rotkirchin kuoltua.


title: Halikon tuomiokunta

text: Vuoden 1862 järjestelyssä tuomiokuntaan määrättiin seuraavat pitäjät:


title: Halikon tuomiokunta

text: Halikon tuomiokunnan käräjäkuntiin jako oli seuraava:


title: Halikon tuomiokunta

text: Vuonna 1957 annetussa valtioneuvoston päätöksessä Halikon tuomiokuntaan kuuluivat:


title: Halikon tuomiokunta

text: Halikon tuomiokunnan käräjäkunnat yhdistettiin vuoden 1962 alussa niin, että tuomiokuntaan kuului vain yksi käräjäkunta:


title: Halikon tuomiokunta

text: Vuonna 1976 annetun asetuksen nojalla Halikon tuomiokunnassa annettavista toimituskirjoista ja suoritettavista virkatoimista ei enää peritty lunastuksia eikä toimituspalkkioita, vaan ainoastaan leimaveroa.


title: Halikon tuomiokunta

text: Halikon tuomiokunnan kihlakunnantuomareina toimivat ainakin seuraavat henkilöt:


title: 2,4-dinitroklooribentseeni

text: 2,4-dinitroklooribentseeni (CHClNO) on aromaattinen kloorattu ja nitrattu bentseenin johdannainen. Yhdistettä käytetään väri- ja räjähdysaineiden valmistamiseen.


title: 2,4-dinitroklooribentseeni

text: 2,4-dinitroklooribentseeni on huoneenlämmössä valkoisia tai kellertäviä kiteitä. Hajultaan yhdiste muistuttaa karvasmantelia. Yhdiste ei liukene veteen, mutta hiilidisulfidi ja orgaaniset liuottimet, kuten etanoli, dietyylieetteri ja bentseeni liuottavat 2,4-dinitrobentseeniä. Yhdisteellä on kolme kidemuotoa, α-, β- ja γ-muodot, joista ainoastaan α-muoto on stabiili huoneenlämmössä.


title: 2,4-dinitroklooribentseeni

text: 2,4-dinitroklooribentseenin rakenteessa klooriatomiin nähden orto- ja para-asemissa sijaitsevat nitroryhmät tekevät siitä hyvin reaktiivisen. Yhdiste reagoi nukleofiilisella aromaattisella substituutiolla nukleofiilien, kuten amiinien tai aniliinijohdannaisten, kanssa muodostaen dinitroaniliinijohdannaisia ja emäksisen metanoliliuoksen kanssa muodostuu 2,4-dinitroanisolia. 2,4-dinitrobentseenin nitraus edelleen on vaikeaa klooriatomin ja nitroryhmien deaktivoivan vaikutuksen vuoksi. 2,4-dinitroklooribentseeni voidaan pelkistää raudan ja suolahapon avulla 2,4-diaminoklooribentseeniksi, mutta reaktio ei ole klooriatomin suuren reaktiivisuuden vuoksi kovin selektiivinen.


title: 2,4-dinitroklooribentseeni

text: 2,4-dinitroklooribentseeniä voidaan valmistaa nitraamalla klooribentseeniä. Tällöin syntyy kuitenkin yleensä isomeerien seos, ja käytetympi tapa on p-kloorinitrobentseenin nitraus, jonka sivutuotteina syntyy vain vähäisiä määriä muita tuotteita.


title: 2,4-dinitroklooribentseeni

text: 2,4-dinitrobentseeniä käytetään nykyisin pääasiassa väriaineiden, kuten rikkivärien ja atsovärien valmistuksessa. Siitä voidaan valmistaa myös hyönteismyrkkyjä, fungisideja, kumikemikaaleja ja räjähdysaineita, kuten dipikryyliamiinia. Aikaisemmin 2,4-dinitroklooribentseeniä on käytetty myös pälvikaljun hoitoon, mutta siitä on luovuttu yhdisteen karsinogeenisuuden vuoksi.


title: 2,4-dinitroklooribentseeni

text: 2,4-dinitrobentseeni on voimakkaasti ihoa, silmiä ja hengityselimiä ärsyttävä yhdiste. Yhdisteelle altistumisesta aiheutuvia oireita voivat olla ihon punoitus ja kutina, ihon ja kynsien värin muuttuminen sinertäviksi, hengitysvaikeudet ja huonovointisuus.


title: Motacilla alba yarrellii

text: Motacilla alba yarrellii eli englanninvästäräkki on västäräkkien heimoon kuuluvan pitkäpyrstöisen västäräkin alalaji. Euroopan vanhin västäräkki oli 12 vuoden 3 kuukauden ikäinen "M. a. yarrellii".


title: Motacilla alba yarrellii

text:
Pituus: 18 cm.
Siipiväli: 25–30 cm.
Vanhan koiraan selkäpuoli on tavella hiilenmusta.


title: Motacilla alba yarrellii

text:
Alalaji pesii pääasiassa Brittein saarilla, Suomessa lähes vuosittainen harhailija. Se pesii hyvin vaihtelevissa avomaastoissa maaseudulla, taajamissa ja rannoilla.
Juoksee nopeasti ja keikuttaa pyrstöään.


title: Jalkapallon II divisioonan kausi 1992

text: Jalkapallon II divisioonassa 1992 pelattiin kolmessa 12 joukkueen lohkossa kaksinkertainen sarja, jonka lohkovoittajat nousivat suoraan Ykköseen. Lohkojen kolme viimeistä joukkuetta putosivat suoraan Kolmoseen. Ykköseen nousivat Helsingin Ponnistus, Rauman Pallo-Iirot sekä Kajaanin Haka.


title: Jalkapallon II divisioonan kausi 1992

text: Uusintaottelu säilymisestä Lahdessa PU-62 - TiPS 2-0 (0-0) ja.


title: Jalkapallon II divisioonan kausi 1992

text: R-Futis keskeytti sarjan


title: Dead or Alive 5

text: Dead or Alive 5 ("DOA5") on PlayStation 3:lle ja Xbox 360:lle julkaistu taistelupeli ja osa "Dead or Alive" -pelisarjaa. Pelin kehitti Team Ninja ja julkaisi Tecmo. DOA5 on myös ensimmäinen "PlayStation"-tuoteperheelle julkaistu sarjan taistelupeli sitten "Dead or Alive 2":n, noin 12 vuoden tauon jälkeen.


title: Dead or Alive 5

text: Kuten sarjan muutkin osat, DOA5 on nopeatempoinen taistelupeli. Pelin alkuperäinen versio sisältää 24 pelattavaa hahmoa, joista osa on vierailevia hahmoja Segan "Virtua Fighter"-pelisarjasta. Ottelut voidaan käydä yksi yhtä vastaan tai tag-otteluina joissa kahden hahmon joukkueet taistelevat toisiaan vastaan. Peli sisältää tarinatilan, useita yksinpelimuotoja ja taistelut PlayStation Networkin tai Xbox Liven kautta internetissä.


title: Dead or Alive 5

text: "Dead or Alive 5 Plus" on PlayStation Vitalle julkaistu versio.


title: Dead or Alive 5

text: Syyskuussa 2013 pelistä julkaistiin päivitetty Ultimate-versio Xbox 360:lle, PS3:lle ja kolikkopelinä. Tämä versio lisää peliin uusia ominaisuuksia ja viisi hahmoa: Rachel, Jacky, Leon, Ein ja Momiji. Rachel ja Momiji ovat alun perin "Ninja Gaiden" -pelisarjasta ja tekevät ensiesiintymisensä "Dead or Alive" -sarjassa. Lisäksi peliin on julkaistu kolme maksullista DLC-hahmoa, Marie Rose, Phase 4 ja Nyotengu.


title: Dead or Alive 5

text: "Core Fighters" on rajoitettu versio "Dead or Alive 5: Ultimaten" kokoversiosta, ja se on julkaistu ainoastaan PlayStation Storessa. Pelin voi ladata ilmaiseksi ja se käyttää free-to-play -toimintamallia. "Core Fighters" on käytännössä sama peli kuin DOA5U:n kokoversio, mutta osia pelistä on lukittu. Tarinatila sekä suurin osa hahmoista on suljettuna, mutta voidaan avata mikromaksuilla. Ilmaisversio sisältää neljä pelattavaa hahmoa: Kasumi, Ryu Hayabusa, Ayane ja Hayate.


title: Dead or Alive 5

text: "Last Round" on toinen päivitys "Dead or Alive 5"-sarjaan. "Last Round" on julkaistu PlayStation 3:lle, PlayStation 4:lle, Windowsille, Xbox 360:lle ja Xbox Onelle. Se sisältää kaksi uutta hahmoa, Honoka ja Raidou.


title: Dead or Alive 5

text: Peliin on myöhemmin lisätty ladattavana lisäosana (DLC) Naotora Ii sekä Mai Shiranui The King of Fighters -sarjasta.


title: Luigi Capello

text: Luigi Capello (14. huhtikuuta 1859 Intra, Novaran maakunta – 25. kesäkuuta 1941 Rooma) oli italialainen kenraali, joka palveli komentajana ensimmäisessä maailmansodassa.


title: Luigi Capello

text: Capello osallistui kenraalimajurina Italian–Turkin sotaan ja johti italialaista kolonnaa Kyrenaikassa lokakuussa 1912 käydyissä taisteluissa. Hänet nimitettiin 1913 divisioonankomentajaksi ja ylennettiin myöhemmin kenraaliluutnantiksi. Italian liityttyä ensimmäiseen maailmansotaan toukokuussa 1915 Capello komensi ensin jalkaväkidivisioonaa ja syyskuusta 1915 alkaen II armeijakuntaa Isonzon rintamalla. Hän osallistui Isonzon taisteluihin ja johti elokuussa 1916 menestyksekästä hyökkäystä Goriziaa vastaan. Hän ei tullut toimeen pääesikunnan päällikön, kenraali Luigi Cadornan kanssa, joten hänet siirrettiin seuraavana talvena toissijaisena pidetylle Trentinon rintamalle. Kesäkuussa 1917 Capello palasi Isonzon rintamalle Italian 2. armeijan komentajaksi. Yhdennessätoista Isonzon taistelussa elokuussa 1917 hän onnistui valtaamaan Bainsizzan ylängön. Tämä vähäinen eteneminen valui kuitenkin hukkaan italialaisten kärsittyä katastrofaalisen tappion Caporetton taistelussa saman vuoden lokakuussa. Capello oli sairastunut juuri ennen keskusvaltojen hyökkäystä, ja palasi tehtäviinsä hyökkäyksen käynnistyttyä 24. lokakuuta. Kun asemien puolustaminen ei näyttänyt enää mahdolliselta eikä Cadorna antanut hänelle lupaa vetäytymiseen, Capello luovutti 26. lokakuuta armeijan komennon kenraali Luca Montuorille. Kesken taistelun suoritettu komentajanvaihdos luultavasti edisti italialaisten tappiota.


title: Luigi Capello

text: Caporetton taistelun jälkeen Capello siirrettiin pois komentajantehtävistä ja hän auttoi muun muassa Italian 5. armeijan perustamisessa. Caporetton katastrofia koskenut parlamentin tilaama virallinen selvitys sisälsi monia syytöksiä häntä kohtaan: Hän oli jättänyt huomiotta saamansa varoitukset lähestyvästä vihollisen hyökkäyksestä sekä kenraali Cadornan määräykset tykistön vetämisestä turvallisempiin asemiin Isonzon taakse. Myös Cadorna osoitettiin raportissa syylliseksi. Capelloa vastaan ei ryhdytty mihinkään toimenpiteisiin ja hän erosi palveluksesta lokakuussa 1918. Hänen maineensa kuitenkin kärsi, kun kiusallinen selvitys julkaistiin seuraavana vuonna. Capello liittyi myöhemmin fasistipuolueeseen, mutta hänet erotettiin vuonna 1923 vapaamuurareihin kuulumisen vuoksi. Kaksi vuotta myöhemmin häntä syytettiin salaliitosta diktaattori Benito Mussolinin salamurhaamiseksi ja hänet tuomittiin vankeuteen. Capello oli vankilassa vuoteen 1936, jolloin hän vapautui.


title: Tavallista elämää

text: Tavallista elämää on TV5-kanavalla 7. huhtikuuta 2014 alkanut viihdeohjelma, jossa seurataan julkisuudesta tuttujen suomalaisten arkea.


title: Tavallista elämää

text: Ensimmäinen tuotantokausi alkoi TV5-kanavalla 7. huhtikuuta 2014. Ohjelmaan osallistuneet henkilöt olivat.


title: Tavallista elämää

text: Toinen tuotantokausi alkoi TV5-kanavalla 6. lokakuuta 2014. Ohjelmaan osallistuneet henkilöt olivat.


title: Kuningaspallo

text: Kuningaspallo on Suomessa 1800-luvun loppupuolelta noin vuoteen 1914 pelattu pallonlyöntipeli. Kuningaspallon ensimmäinen virallinen ottelu pelattiin Oulussa vuonna 1901. Kuningaspallon säännöt kirjattiin ylös ja julkaistiin Suomen Valtakunnan Urheiluliiton perustaja Ivar Wilskmanin kirjassa vuonna 1903.


title: Kuningaspallo

text: Kuningaspallon pohjalta professori Lauri Pihkala kehitti uuden pallonlyöntipelin, nimeltään pitkäpallo, josta vaiheittaisten muutosten jälkeen kehittyi pesäpallo. Vuonna 2016 Pohjois-Iin kylä elvytti kuningaspallon harrastus- ja liikuntamuodoksi Avoimet kylät -toiminnallaan.


title: Kuningaspallo

text: Kuningaspallossa lyötiin kotimaalista. Lyöntien turvin lyöjä sai edetä ulkomaaliin ja takaisin polttoheittoa väistellen. Juoksija paloi, mikäli ulkopelaajan heitto osui häneen maalien välillä. Omalla lyönnillä ei ollut pakko edetä, vaan etenijä sai jäädä odottamaan toisten lyöjien onnistuneita lyöntejä. Vuoronvaihto syntyi yhdestä palosta ja voittajajoukkue oli se, joka sai lyödä pidemmän aikaa.


title: Bernard Harris

text: C. Bernard Harris (s. 26. marraskuuta 1950 Roanoke, Virginia) on aktiiviuransa lopettanut yhdysvaltalais-suomalainen koripalloilija ja koripallovalmentaja. NBA:ssa yhden kauden pelannut Harris pelasi Israelissa ja Filippiineillä ja saapui sittemmin Suomeen, jossa teki mittavan pääsarjauran muun muassa voittaen Suomen mestaruuden vuonna 1982. Harris toimi myös pääsarjatason valmentajana ja on 52-vuotiaana pelattujen ottelujensa johdosta vanhin Suomen miesten pääsarjassa pelannut koripalloilija. Hän on sittemmin työskennellyt paljon nuorison parissa.


title: Bernard Harris

text: Harris oli perheensä ainoa lapsi, ja hänen isänsä kuoli Harrisin ollessa 13-vuotias. Hän kasvoi äitinsä kanssa virginialaisessa Roanoken kaupungissa. Nuorena Harris oli kiinnostunut baseballista koripalloa enemmän, eikä hän pitänyt lyhyistä koripallohousuista, jotka paljastivat hänen pitkät ja laihat säärensä. Hän valitsi kuitenkin koripallon alettuaan kasvaa, ja häntä myös patistettiin lajin pariin usealta taholta. Harris opiskeli lajia katsomalla muun muassa Jerry Westin pelaamista televisiosta. 15-vuotiaana hän huomasi osaavansa pelata, vaikka sittemmin heittäjänä profiloitunutta pelaajaa ei juuri opetettu erikseen heittämään.


title: Bernard Harris

text: Harris kävi lukion ja sai tämän jälkeen tarjouksia usealta yliopistolta. Hän valitsi lähellä sijainneen Virginia Commonwealthin, jossa pelasi vuodet 1970–1974. Viimeisen yliopistokautensa Harris päätti 19,2 pisteen ja 11,6 levypallon keskiarvoilla. Vuonna 1974 Harris kiersi Yhdysvaltain joukkueen mukana Neuvostoliitossa ja tapasi muun muassa Leon Huffin. Joukkue päätti kiertueensa Suomeen.


title: Bernard Harris

text: Buffalo Braves varasi Harrisin NBA:han neljännellä kierroksella yhteensä 63. varauksena. Harris pelasi ko. kaudella 11 ottelussa 0,5 pisteen ja 0,7 levypallon keskiarvoilla. Bravesin valmentaja luotti kauden aikana enemmän kokemeempiin pelaajiin, ja joukkue selvisi pudotuspeleihin. Harris sai pudotuspelirahaa joukkueen pelaajien äänestettyä asiasta. Tammikuussa 1975 Braves vapautti Harrisin.


title: Bernard Harris

text: NBA:n jälkeen Harris pelasi Israelissa ja Filippiineillä, missä tapasi ensimmäisen kerran Larry Poundsin. Harris piti Kaukoidästä, mutta pelaaja-agentin suostuttelemana hän saapui Suomeen vuonna 1980. Harrisin ja Tapio Stenin tehokkaan kaksikon edustama Turun NMKY voitti Greg Joynerin edustaman Pantterit kauden 1981–1982 loppuottelusarjassa ja voitti Suomen mestaruuden. Turun NMKY:tä edustaen Harris saavutti myös SM-pronssia ja cup-hopean. Yhteensä Harris pelasi Suomessa miesten pääsarjatasolla 16 kaudella. Turun NMKY:n lisäksi hän edusti Tapiolan Honkaa, Salon Palloilijoita, Salon Vilpasta ja Forssan Koripoikia. Scotch Teamissa (Tapiolan Honka) Harris saavutti SM-hopeaa keväällä 1984. Suomen maajoukkueessa maan kansalaisuuden saanut Harris ei koskaan pelannut, kuten Jerry Lee ja Joyner tekivät.


title: Bernard Harris

text: Harris valmensi Suomen poikamaajoukkuetta 2000-luvun alussa. Miesten pääsarjatasolla hän valmensi vuosina 1998–2002 Salon Vilpasta, joka keväällä 2001 sijoittui neljänneksi, Forssan Koripoikia ja Team Componentaa. Forssassa valmentaessaan Harris pelasi itsekin joitakin otteluita ja esiintyi pääsarjassa 52 vuoden ja 12 päivän ikäisenä, millä iällä hän on vanhin Suomen miesten pääsarjassa pelannut.


title: Bernard Harris

text: Harris toimi kaudella 2013–2014 Espoo Basket Teamin kehitysryhmien vastuuvalmentajana, ja aloitti toukokuun 2014 puolivälissä EBT:n miesten edustusjoukkueen ja A-poikien päävalmentajana.


title: Bernard Harris

text: Harris asuu Espoossa. Hän on muun muassa valmentanut Leppävaaran Pyrinnön A-poikia, opastanut urheilijoita terveisiin elämäntapoihin, kiertänyt kouluissa puhumassa huumeiden ja alkoholin haitoista ja auttanut maahanmuuttajia kotiutumaan. Hänelle on myönnetty SVUL:n hopeinen risti työstään nuorten parissa.


title: Bernard Harris

text: Harrisin yliopisto Virginia Commonwealth nimesi Harrisin kunniagalleriaansa vuonna 2001. Yliopisto on säilyttänyt Harrisin vanhat pelikengät ja pelipaidan.


title: Iceberg

text: Iceberg (, Aisberg) on luisteluareena Sotšissa, Venäjällä. Se sijaitsee Sotšin olympiapuistossa.


title: Iceberg

text: Icebergin luistelukaukalo on muunnettavissa eri tarkoituksiin. Kaunoluistelussa kaukalon koko on 40 x 60 metriä, mutta pikaluistelussa kaukalon pituutta kasvatetaan. Iceberg valmistui Sotšin olympialaisia varten, ja koko rakennus on rakennettu siten että sen voi purkaa ja siirtää tarvittaessa toiselle paikkakunnalla. Kisojen jälkeen Iceberg on näillä näkymin tarkoitus joko säilyttää luisteluhallina tai muuttaa se velodromiksi.


title: Farstan metroasema

text: Farstan metroasema on Tukholman metron asema Farstan kaupunginosassa. Asema avattiin 4. marraskuuta 1960. Asema sijaitsee Hökarängenin metroaseman ja Farsta strandin metroaseman välissä.


title: Rågsvedin metroasema

text: Rågsvedin metroasema on Tukholman metron asema Rågsvedin kaupunginosassa Tukholmassa. Asema sijaitsee Högdalenin metroaseman ja Hagsäträn metroaseman välissä, Vihreällä linjalla. Asemalla on Björn Selderin taideteos "Fågel Grön".


title: Käänteiskopioijaentsyymin estäjät

text: Käänteiskopioijaentsyymin estäjät ovat HIV-lääkkeitä, jotka estävät HI-viruksen käänteiskopioija entsyymin toimintaa. Ne jaotellaan nukleosidisiin(NTRI) ja non-nukleosidisiin. Tavallisesti HIV:n hoidossa käytettävässä yhdistelmähoidossa(HAART) on kaksi NTRI lääkettä ja lisänä kolmas lääke jostakin muusta luokasta.


title: Pikkusuukampela

text: Pikkusuukampela ("Microstomus pacificus") on oikeasilmäkampeloiden heimoon kuuluva pohjoisen Tyynenmeren kalalaji.


title: Pikkusuukampela

text: Kala on noin 75 cm pitkä. Silmät ovat oikealla puolella. Pikkusuukampela pystyy vaihtamaan väriä ja siten sopeuttamaan värinsä meren pohjaan.


title: Pikkusuukampela

text: Pikkusuukampelaa esiintyy Beringinmeressä sekä lähellä Alaskaa sijaitsevasta Navarinin rotkosta ja Aleuttien länsiosasta Kalifornianlahdelle saakka.


title: Pikkusuukampela

text: Laji syö pieniä kaloja ja merenpohjan selkärangattomia.


title: Integraasinestäjät

text: Integraasinestäjät ovat HIV:n hoitoon tarkoitettuja lääkkeitä. Ne estävät HI-viruksen integraasientsyymiä liittämästä viruksen perimää ihmisen DNA:han. Niitä on tällä hetkellä markkinoilla kolme erilaista (raltegraviiri, elvitegraviiri ja dolutegraviiri).


title: Fuusionestäjät

text: Fuusionestäjät ovat HIV-lääkkeitä, jotka estävät HI-virusta tunkeutumasta ihmisen soluun, jolloin ne eivät voi lisääntyä. Ne salpaavat gp120 tai gp41 proteiinia.


title: Kainuun käräjäoikeus

text: Kainuun käräjäoikeus on yksi Suomen 20:stä käräjäoikeudesta. Kainuun käräjäoikeuden kanslia sijaitsee Kajaanissa ja istuntosalit Kajaanissa, Kuhmossa ja Suomussalmella.


title: Kainuun käräjäoikeus

text: Kainuun käräjäoikeus kuului aikaisemmin Itä-Suomen hovioikeuden tuomiopiiriin, mutta siirrettiin vuonna 2014 osaksi Rovaniemen hovioikeuden tuomiopiiriä. Kainuun käräjäoikeuden tuomiopiiriin kuuluvat Kajaanin ja Kuhmon kaupungit, Hyrynsalmen, Paltamon, Puolangan, Ristijärven, Sotkamon ja Suomussalmen kunnat. Tuomiopiirin yrityssaneeraukset ja ulosottovalitusasiat käsittelee Pohjois-Savon käräjäoikeus.


title: Kainuun käräjäoikeus

text: Käräjäoikeuden henkilöstöön kuuluvat laamanni, viisi käräjätuomaria, kansliahenkilökunta, virastomestari ja haastemiehet. Käräjäoikeuden laamanni on Aarne Korhonen.


title: Pohjois-Karjalan käräjäoikeus

text: Pohjois-Karjalan käräjäoikeus on yksi Suomen 20:stä käräjäoikeudesta. Pohjois-Karjalan käräjäoikeuden kanslia sijaitsee Joensuussa.


title: Pohjois-Karjalan käräjäoikeus

text: Pohjois-Karjalan käräjäoikeus kuuluu Itä-Suomen hovioikeuden tuomiopiiriin. Pohjois-Karjalan käräjäoikeuden tuomiopiiriin kuuluvat Ilomantsin, Joensuun, Juuan, Kiteen, Kontiolahden, Lieksan, Liperin, Nurmeksen, Outokummun, Polvijärven, Rääkkylän, Tohmajärven ja Valtimon kunnat.


title: Pohjois-Karjalan käräjäoikeus

text: Tuomiopiirissä on kuitenkin kaksi poikkeusta. Alueen ulosottovalitusasiat ja yrityssaneerausasiat käsitellään Pohjois-Savon käräjäoikeudessa. Myös sotilasoikeudenkäyntilain mukaisissa asioissa tuomiopiiri voi muuttua.


title: Pohjois-Karjalan käräjäoikeus

text: Käräjäoikeuden laamanni on Tuija Turpeinen.


title: Pohjois-Savon käräjäoikeus

text: Pohjois-Savon käräjäoikeus on yksi Suomen 20:stä käräjäoikeudesta. Pohjois-Savon käräjäoikeuden johto ja hallinto sijaitsee Kuopiossa ja sillä on kanslia Kuopiossa, toimipaikat Iisalmessa ja Varkaudessa.


title: Pohjois-Savon käräjäoikeus

text: Pohjois-Savon käräjäoikeus kuuluu Itä-Suomen hovioikeuden tuomiopiiriin. Pohjois-Savon käräjäoikeuden tuomiopiiri on jaettu neljään osaan:Käräjäoikeuden laamanni on Juha Nieminen.


title: Kaksi julkkista ja yhdet häät

text: Kaksi julkkista ja yhdet häät on Liv-kanavalla 12. syyskuuta 2013 alkanut viihdeohjelma, jossa julkisuudesta tunnetut henkilöt järjestävät häitä tavallisille pariskunnille.


title: Kaksi julkkista ja yhdet häät

text:
Ensimmäinen tuotantokausi alkoi 12. syyskuuta 2013 ja ohjelmaan osallistuneet julkkikset olivat.
Toinen tuotantokausi alkoi 15. syyskuuta 2014 ja ohjelmaan osallistuneet julkkikset olivat.


title: Emil Vammaskoski

text: Emil Vammaskoski, sukunimi aik. "Fingeroos" (8. huhtikuuta 1871 Tyrvää – 29. huhtikuuta 1955 Taipalsaari) oli suomalainen kirjailija.


title: Emil Vammaskoski

text: Vammaskoski julkaisi 1933 salanimellä "Totuuden ystävä" kirjasen jonka avulla hän halusi palauttaa kavallusjutun yhteydessä virkavirheestä sakkoihin tuomitun Lappeenrannan entisen kaupunginkamreerin August J. E. Gestrinin (1870–1942) maineen. Kirjasen mukaan kyseessä oli todellisuudessa poliittinen ajojahti Gestriniä vastaan ja juttu oli lappeenrantalainen vastine Dreyfus-jutulle. Kirjasen julkaisuhetkellä jutun käsittely oli vielä kesken sillä Gestrin oli tehnyt valituksen alioikeuden tuomiosta korkeimpaan oikeuteen.


title: Emil Vammaskoski

text: Vammaskoski kuvasi kirjasessa myös Gestrinin toimintaa laittomia venäläistämistoimia vastaan ensimmäisen sortokauden aikana vuosina 1902–1904. Gestrin oli toimintansa vuoksi karkotettuna Ranskassa ja Saksassa 1904–1905.


title: Emil Vammaskoski

text: Nimimerkillä "Totuuden ystävä":


title: Esko Eerikäinen

text: Esko Ensio Eerikäinen (s. 20. lokakuuta 1973 Bogota, Kolumbia) on suomalainen televisioesiintyjä, Scandinavian Hunks -tanssija ja radiojuontaja.


title: Esko Eerikäinen

text: Eerikäisen isä oli diplomaatti Hänen äitinsä on kolumbialainen ja Eerikäisen äidinkieli onkin espanja. Esko Eerikäinen oli naimisissa Martina Aitolehden kanssa vuodet 2007–2011 ja heillä on yhteinen tytär. Eerikäisen ja Aitolehden elämää seurattiin kahden tuotantokauden verran tositelevisiosarjassa "" (2010) ja "Isku Kolumbiaan" (2011). Vuonna 2013 Eerikäinen osallistui "Julkkis Big Brotheriin" ja "Kaksi julkkista ja yhdet häät" -ohjelmaan. Aiemmin samana vuonna hän esiintyi risteilyisäntänä Liv-kanavan ohjelmassa "Sinkkulaiva". Hän on pitkään kuulunut showtanssiryhmä Scandinavian Hunksin tunnetumpiin esiintyjiin.


title: Esko Eerikäinen

text: Vuonna 2012 Eerikäinen oli Janne Katajan juontajaparina Radio SuomiPOPin aamuohjelmassa. Keväällä 2013 hän juonsi Spin FM -kanavalla "Hate it or love it" -ohjelmaa ystävänsä Niko Nousiaisen kanssa.


title: Esko Eerikäinen

text: Helmikuussa 2014 Eerikäinen oli kohdehenkilönä helsinkiläisen Apollo Live Club -ohjelmaravintolan Roast-komediatapahtumassa, johon osallistui ”roastaajien” ominaisuudessa Janne Porkka, Miika Pettersson, Jucci Hellström, Antto Terras, Martina Aitolehti, JP Kangas ja Ali Jahangiri.


title: Esko Eerikäinen

text:
Kesällä 2015 Eerikäinen aloitti radiokanava The Voicen juontajana. Elokuussa 2016 ilmestyi Antto Terraksen kirjoittama ja Liken kustantama "Esko – Stripparin tarina" -elämäkerta.
Nykyään Eerikäinen juontaa Radio Novan iltaa yhdessä Oku Luukkaisen kanssa.


title: Etelä-Karjalan käräjäoikeus

text: Etelä-Karjalan käräjäoikeus on yksi Suomen 20:stä käräjäoikeudesta. Etelä-Karjalan käräjäoikeus sijaitsee Lappeenrannassa, mutta käräjäoikeudella on kanslia myös Imatralla.


title: Etelä-Karjalan käräjäoikeus

text: Etelä-Karjalan käräjäoikeus kuuluu Kouvolan hovioikeuden tuomiopiiriin. Etelä-Karjalan käräjäoikeuden tuomiopiirin muodostavat Lappeenranta, Lemi, Luumäki, Savitaipale, Taipalsaari, Imatra, Ruokolahti, Rautjärvi ja Parikkala. Yrityssaneerausasioissa ja ulosottovalitusasioissa toimialueeseen on liitetty myös Kymenlaakson käräjäoikeuden tuomiopiiri.


title: Etelä-Karjalan käräjäoikeus

text: Käräjäoikeuden laamanni on Hannu Rantalainen.


title: Kemi-Tornion käräjäoikeus

text: Kemi-Tornion käräjäoikeus on yksi Suomen 27:stä käräjäoikeudesta. Kemi-Tornion käräjäoikeuden keskuspaikka on Kemi. Kemin lisäksi Torniossa ja Ylitorniolla on istuntopaikat.


title: Kemi-Tornion käräjäoikeus

text: Kemi-Tornion käräjäoikeus kuuluu Rovaniemen hovioikeuden tuomiopiiriin. Itse Kemi-Tornion käräjäoikeuden tuomipiiri muodostuu Keminmaan, Kolarin, Pellon, Simon, Tervolan ja Ylitornion kunnista sekä Kemin ja Tornion kaupungeista.


title: Kemi-Tornion käräjäoikeus

text: Kemi-Tornion käräjäoikeuden laamanni on Antti Savela.


title: Flappy Bird

text: Flappy Bird on GEARS Studion kehittämä ja julkaisema videopeli. Se julkaistiin alun perin toukokuussa 2013 iPhone 5:lle, josta päivitettiin oma versio iOS6:lle syyskuussa 2013. Tammikuussa 2014 "Flappy Bird" sijoittui Amerikassa ja Kiinassa iTunesin AppStoren listojen kärkeen sekä myöhemmin saman kuukauden aikana Britannian AppStoren listan kärkeen, jossa sitä pidettiin "uutena Angry Birdsinä". Se päätti tammikuun AppStoren ladatuimpana sovelluksena.